
PROCES-VERBAU M W r:.' r.- .••  ;  :.; 

•••  î  r    ; 

DES    DÉLIBÉRATlOïiïé-'^'^ 


TENUES 


A  LHOTEL  DE  VILLE  DE  PARTS , 


PENDANT  LA  CAPTIVITÉ  DE    FRANÇOIS    ï«r. 


Les  nouvelles  désastreuses  de  la  bataille  de  Pavie  répandirent 
la  douleur  en  France ,  mais  non  pas  l'abattement.  La  régente 
Louise  de  Savoie  ,  les  princes ,  les  officiers  du  roi ,  les  bonnes 
villes  rivalisèrent  aussitôt  d'émulation  et  de  désintéressement 
pour  mettre  le  royaume  en  état  de  défense.  Le  corps  municipal 
de  Paris  surtout  montra  une  énergique  activité ,  et  malgré  la 
sourde  résistance  des  gens  du  parlement ,  qui  n'auraient  pas  été 
fàcbés  de  voir  éclater  quelques  désordres  à  la  faveur  desquels  on 
eût  pu  chasser  du  pouvoir  le  chancelier  Duprat ,  malgré  quel- 
ques défiances  exprimées  plus  tard  par  les  bourgeois  à  l'occasion 
de  leurs  biens,  la  capitale  montra  l'exemple  du  calme  et  de  la 
soumission. 

Le  document  que  je  publie  pour  la  première  fois,  est  le  compte 
rendu  des  délibérations  qui  eurent  lieu,  à  l'hôtel  de  ville,  depuis 
le  moment  où  l'on  apprit  la  perte  de  la  bataille  (mars  1525), 
jusqu'à  la  fin  du  mois  de  janvier  de  l'année  suivante.  C'est 
une  pièce  intéressante  à  tous  égards  ;  le  greffier  qui  l'a  rédigée 
laisse  à  vif,  dans  la  simplicité  de  son  style  ,  toutes  les  impres- 
sions du  moment.  Il  a  même  eu  le  soin ,  précieux  pour 
nous,  de  reproduire  textuellement  une  partie  des  discours 
prononcés  dans  ces  assemblées  de  l'hôtel  de  ville  ;  il  nous 
montre  agissant  et  parlant  eux-mêmes  ,  le  prévôt  des  marchands , 
Jean  Morin,  qui  présidait  les  séances  ;  le  duc  de  Vendôme,  dont 

•  IrfcoThtltiite  fut  si  honorable  en  cette  occasion  (I);  le  comte  de 
•.  .•  •Jft'iëçnç:,Uè»irfe  de  Montmorency  et  d'autres  moins  importants. 
*:  jfeotftïnoTÔtrtîy'^brtout  prononce  quelques  paroles  qui  sont  un 
modèle:  le  pur  dévouement  d'un  ^gentilhomme  à  son  roi  ne  pou- 
vait être  mieux  ni  plus  vivement  exprimé  (voy.  p.  33).  Quant 
aux  détails  dignes  de  remarque ,  ce  document  en  contient  un 
grand  nombre  ,  tels  que  la  défense  aux  bateliers  de  la  Seine  de 
laisser  entrer  librement  aucun  étranger  dans  la  ville,  et  la  recom- 
mandation qui  leur  est  faite  de  s'assurer  si  les  gens  sont  étran- 
gers ou  non  ,  en  leur  donnant  à  reconnaître  un  denier  parisis 
d'un  denier  tournois  ;  le  récit  d'un  conseiller  de  ville,  qui  a  vu 
les  deux  fils  de  François  I"  en  passant  à  Blois  ,  et  s'est  émer- 
veillé de  leur  bonne  contenance  et  des  bons  petits  propos  qu'ils 
tiennent ,  spécialement  monseigneur  le  Dauphin,  qui  fera  grand 
bruit ,  et  ressemble  au  feu  roi  Louis  XII  ;  les  rapports  des  quar- 
tiniers,  qui,  chargés  de  faire  un  recensement  des  habitants  de 
Paris,  disent  que  le  peuple  murmure  d'être  si  souvent  visité, 
et  qu'il   faut  qu'on  leur  prête   main-forte;    les   craintes  des 
mêmes  officiers ,  lorsqu'on  parle  d'assembler  les  Parisiens  par 
quartiers  ou  par  dizaines,  pour  voter  la  ratification  du  traité 
de  la  régente  avec  Henri  VHI.«  Ce  seroit,  disent-ils,  un  danger 
de  division  et  de  ruine,  et  d'ailleurs  nous  ne  serions  point  obéis.  » 
Il  ne  faut  pas  analyser  ici  la  pièce  entière  ;  le  lecteur  aimera 
mieux  trouver  lui-même  les  passages  intéressants  qu'elle  contient. 
On  pourra  s'étonner  que  les  deux  bénédictins  dom  Félibien 
et  dom  Lobineau,  qui  écrivaient  leur  grande  histoire  de  Paris  , 
avec  les  ressources  que  les  conseillers  municipaux  pou  valent  mettre 
à  leur  disposition  (2) ,  n'aient  pas  eu  connaissance  de  cette  rela- 
tion ;  c'est  qu'elle  faisait  déjà  lacune  dans  les  registres  officiels 


(1)  «  Leduc  Je  Vendosme  arrivé  à  Paris,  liiy  fust  remontré  par  queiques-iius  de 
la  d.  ville  et  mesmes  par  de  gros  persounages,  conseillers  de  la  cour  du  parlement, 
que  luy  estant  la  première  persoune  et  plus  proche  du  sang...  à  luy  seul  apparte- 

noit  le  gouvernement  du  royaume Charles  duc  de  Vendosmois  considérant..  .  que 

fînablement  il  en  sourderoit  une  partialité  en  ce  royaume  qui  causeroit  la  ruine  entière 
de  ceste  monarchie  Françoise,  leur  feit  respouse  qu'il  se  retireroit  à  Lion  où  tous  les 
princes  se  dévoient  assembler,  et  que  là  seroit  advisé  au  faict  du  Roy  et  du  bien  pu- 
blic i  en  quoy  il  fit  grand  service  à  la  couronne  et  au  royaume.  >»  {Mém.  de  Martin 
du  Bellay,  liv.  m.) 

(2)  On    trouve  aux  Archives  du  royaume  une  pièce  dont  voici  le  titre  :  Ordre 
de  payement  et  quittance  au   das  d'une  somme  de  mille   livres ,  payée  à  Dom 

de  l'hôtel  de  ville.  Ces  registres,  aujourd'hui  déposés  aux  Ar- 
chives du  royaume,  forment  une  série  de  cent  quatre  vo- 
lumes in-f"  d'inégale  grandeur,  dont  le  premier  s'ouvre  au 
25  octobre  1499,  et  finit  avec  l'année  1517.  Le  second  ne 
commence  qu'au  27  décembre  1527.  Il  existe  donc  entre  ces 
deux  volumes  un  intervalle  de  dix  années ,  assez  importantes 
dans  notre  histoire  pour  que  les  événements  qui  s'y  rapportent 
aient  pu  facilement  remplir  un  volume  in-folio.  L'étude  que  j'ai 
faite  des  anciennes  archives  de  l'hôtel  de  ville  de  Paris  m'a  con- 
vaincu que  depuis  Tannée  1411,  époque  où  Charles  VI  rendit 
aux  bourgeois  de  Paris  l'administration  des  affaires  municipales, 
un  registre  régulier  des  séances  avait  toujours  été  tenu.  Sous 
Tannée  1443  ,  il  est  question  de  ce  registre  dans  les  recettes  et 
dépenses  de  l'hôtel  de  ville  (I);  mais  ces  anciens  procès-ver- 
baux ne  se  trouvent  pas,  non  plus  que  ceux  de  1517  à  1527. 

I^  relation  qui  va  suivre  est  un  fragment,  ou  bien ,  pour  me 
servir  de  l'expression  qui  figure  dans  l'intitulé  de  cette  pièce  , 
un  extrait  du  registre,  aujourd'hui  perdu,  de  l'hôtel  de  ville , 
et  qui,  en  suivant  Tordre  chronologique,  serait  le  second  de  la 
collection.  Cette  relation  forme  un  cahier  en  papier  ,  recouvert 
de  parchemin,  et  dont  Técriture  ressemble  à  celle  des  registres. 
Elle  est  conservée  aux  Archives  du  royaume  (2),  dans  un  carton 
du  Trésor  des  chartes ,  coté  J.  cart.  666  ,  n°  2. 


François-Michel  Félibien,  religieux  bénédictin  reformé  de  l'abbaye  de  Saint-Ger- 
main des  Prez,  pour  frayer  à  partie  des  despences  de  l'histoire  de  la  ville  de  Paris,  à 
laquelle  il  travaille.  6  octobre  1718.— K,  994. 18  décembre  1721.— Ordre  de  paiement 
d'une  somme  de  mille  livres  fait  à  Dom  Alexis  Lobineau  religieux  bénédictin  de  la 
congrégation  de  Saint-Maur,  pour  fraier  au  travail  et  frais  qu'il  convient  faire  pour 
l'impreesion,  gravure  des  planches  et  autres  dépenses  de  l'histoire  de  Paris,  commen- 
cée  par  le  père  Félibien,  etc.  K.  994.— 30  janvier  1722,  autre  payement  d'une  somme 
de  100  livres. 

(1)  ((A  Jacquet  Paulmier  lequel  avoit  esté  condempné  en  l'ostel  de  la  dicte  ville  le 
septiesme  de  décembre  mil.  cccc.  quarante  deux  en  lasommede  seize  sols  parisis  pour 
les  causes  contenues  ou  registre  sur  ce  fait  ;  mais  pour  certaines  causes  mes  dits  sei- 
gneurs ont  ordonné  au  dit  receveur  de  rabattre  au  dit  Paulmier  sur  la  dicte  somme 
de  seize  sols  parisis,  la  somme  de  six  sols  quatre  deniers.  »  (T.  III,  f*  354,  v",  des  Re- 
cettes et  Dépenses.) 

(2)  C'est  à  l'obligeance  de  M.  Dessales,  employé  à  la  section  historique  des  Archi- 
ves, que  nous  en  devons  la  connaissance. 


CDÇ" 


Extratct  de  ce  que  a  esté  advisé  et  conclud  es  assemblées  tenues  en 
l'ostel  de  la  ville  de  Paris,  depuys  le  mardy  septiesme  jour  de 
mars  mil  cinq  cens  vingt  quatre  {,),  que  furent  sceues  tes  dou- 
loureuses nouvelles  de  la  prinse  et  reteneion  de  la  personne  du 
roy  nostre  souverain  seigneur  par  ses  ennemis  devant  Pavye 


C  est  ce  qui  a  esté  advisé  et  ordonné  de  par  la  ville,  estre  faict  pour 
la  garde,  senreté  et  deffenee  dieelle,  en  ensuyvant  la  délibéracion  du 
conseil  tenu  en  la  court  de  Parlement,  le  mardy  septiesme  jour  de 
mars,  mil  cinq  cens  vingt  quatre,  que  furent  apportées  lettres  de  Ma- 
dame (la  reine  mère),  portans  douloureuses  nouvelles  de  la  prinse  et 
retencon  de  la  personne  du  roy  nostre  souverain  seigneur,  par  ses 
ennemys,  devant  Pavye  en  Lombardie.  >  r      »« 

Et  premièrement  estoit  besoing  de  visiter  les  fossez,  murailles 
portes,  harses,  pontz  leviz ,  seirures  de  portes,  repparer  lesbresche^ 
des  murailles,  fortiffler  lesd.  portes  et  repparer  le  tout  de  Tq  y  ser^ 
nécessaire.  ^  ^ 

Item  est  besoing  aussy  visiter  les  cheynes  et  rouetz  par  les  rues  et 
aussy  les  cheynes  de  la  rivière,  pour  repparer  ce  que  est  nécessaire! 

Item  de  bailler  aux  quarteniers  chacun  en  son  esgart,  la  charge  et 
garde  des  clefz  des  portes  de  la  ville,  lesquelles  ilz  ouvreront  et  fer- 
meront  par  chacun  jour,  c'est  assavoir  l'ouverture  à  six  heures  au 
matin  et  la  fermeture  à  huyt  heures  du  soir,  quant  à  présent:  et 
de  ce  leur  en  faire  mandement  à  chacun  d'eulx  particulièrement. 

Item  de  commettre  par  lesd.  quarteniers  à  chacune  porte  qui  sera 
ouverte,  huyt  bourgeois,  lesquelz  assisteront  en  personne  à  l'ouverture 
et  fermeture  desd.  portes,  et  assisteront  tout  le  jour  à  la  garde  d'icelles 
garmz  de  armures  et  bastons  de  deffenee,  pour  congnoistre  ceulx  qui 
veullent  entrer  et  sortir  de  la  ville  ;  et  avecques  eulx  seront  ordonnez 
en  chacune  porte  par  les  cappitaines  des  archers,  arbalestriers  et  bac 
quebuiiers,  cest  assavoir  deux  archers,  deux  hacquebutiers  et  ung 
arbalestner,  pour  y  tenir  avecques  lesd.  bourgeois  et  y  assister  tout  le 
jour  jusques  après  lesd.  portes  fermées  ;  et  feront  compaignye  aux 
quarteniers  jusques  à  leurs  maisons  pour  la  seureté  desd.  clefz 

Item  est  besoing  de  faire  publier  à  son  de  trompe.sur  les  caiz  de  la 
rivière,  tant  au  dessus  des  pontz  que  au  dessoubz,  que  tous  passeurs 

(t)  1624  d'après  le  vieux  style  :  c'est  le  24  février  1525  qu'eut  lieu  la  bataille  de 
Pavie.  La  nouvelle  avait  mis  onze  jours  à  venir. 


es  portz  de  lad.  rivière  et  autres  lieux  d'entre  les  extrémités  delà  ville, 
et  tous  pescheurs,  marinyers,  taincturiers ,  thuilliers ,  musnyers ,  et 
toutes  autres  manyères  de  gens  ayans  basteaulx  ou  nasselles  sur  icelle 
ri  vière,n*ay  enta  passer  de  lieu  en  aultre  quelconque  personne  que  ce  soit 
devant  et  après  l'heure  prohibitive  des  ordonnances  de  la  ville,  qui  est 
de  ne  passer  aucun  quant  l'on  ne  congnoist  ung  denier  parisis  d'avecques 
ung  tournoys;  et  que  durant  led.  temps  prohibé  de  passer,  ils  tiennent 
leurs  basteaulx  et  nasselles  fermés  à  clef,  du  costé  de  la  ville,  et  advi- 
sent  bien,  quant  ils  passeront  gens,  s'ils  en  pourront  congnoistre  aucuns 
qu'ils  sentent  suspicionnez  d'estre  contraires  au  roy;  et  lors  les  arres- 
tent  et  facent  admener  en  l'ostel  de  la  ville. 

Item  de  envoyer  querre  les  hostelliers  taverniers  de  ceste  ville,  et 
leur  enjoindre  de  eulx  enquérir  de  leurs  hostes,  dont  ilz  sont  et  dont 
ilz  viennent,  et  en  faire  rapport  à  la  ville,  principal lement  quant  ilz 
sauront  qu'ilz  seroient  de  pays  estrange ,  ou  autrement  suspectz  et 
incongnuz. 

Item  de  aller  parler  aux  principaulx  des  colleiges  de  l'Université  de 
Paris,  des  quatre  ordres  des  maisons  et  mandyens  et  des  autres  mai- 
sons et  religions  de  Paris  et  de  entour  d'icelle  ville,  pour  les  exhorter 
de  soy  prendre  garde,  tant  sur  ceulx  qui  sont  de  présent  soubz  leur 
auctorité  et  gouvernement ,  que  sur  autres  qui  leur  pourront  subvenir 
tant  de  leur  estât  que  autrement,  qu'ilz  ne  dyent,  facent  ou  escripvent 
chose  que  puisse  tourner  au  préjudice  ne  dommaige  du  roy,  à  la  chose 
publicque  de  ce  royaume  ne  à  ceste  ville  de  Paris,  et  pareillement  ne 
recepveut  lettres  d'estrangiers  ou  d'au Itres,  dont  puisse  procéder  au- 
cune suspicion. 

Item  est  besoing  envoyer  ung  homme  exprès  à  Lyon ,  pour  les  affai- 
res de  la  ville,  lequel  fera  résidence  au  lieu  où  sera  Madame  et  le 
conseil ,  auquel  on  adressera  les  lettres  de  la  ville  pour  les  présenter 
à  ceulx  à  qui  sera  l'adresse,  et  lequel  ad vertira  souvent  par  lettres  des 
affaires  de  par  delà. 

Item  est  besoing  de  visiter  les  herses  qiïi  sont  aux  vieilles  portes  de 
la  ville  et  les  renouveller  de  chasbies  et  autres  choses  nécessaires, 
pour  s'en  ayder  promptement. 

Item  est  besoing  faire  des  boulletz  pour  les  hacquebuttes  de  la  ville, 
et  estre  fourniz  de  charbon. 

—  Du  jeudy  ix""'  jour  de  mars  l'an  m.  d.  xxiv,  en  l'assemblée 
de  messieurs  les  vingt-quatre  conseilliers,  a  esté  rays  en  termes  par 
monsieur  le  prévost  des  raarchans ,  comme,  après  avoir  eu  nouvelles 
de  la  fortune  advenue  en  la  personne  du  roy,  a  esté  faicte  assemblée 


en  la  court,  pour  ad  viser  ce  qui  estoit  à  faire  pour  la  garde  et  seureté 

de  ceste  ville  ;  et  y  furent  advisez  plusieurs  moyens  lesquelz  avons 

commancé  à  nostre  povoir  de  mectre  à  exécucion ,  suy vant  ce  qui  a 

esté  advisé.  Et  encores  hyer  fut  faiete  autre  assemblée  au  Palais  en  la 

chambre  qu'on  dict  du  conseil,  pour  encores  plus  amplement  adviser 

sur  les  matières  qui  seroient  expédientes  pour  lad.  garde  et  seureté  de 

la  ville  ;  et  là  avoit  entendu  que  Ton  avoit  fait  venir  ung  du  Louvre 

pour  luy  bailler  la  char^'e  de  faire  pouidres,  dont  il  n'avoit  point  oy 

parler.  «De  présent  est  question  desavoir  de  vous,  Messieurs,  comment 

vous  entendez  que  nous  gouvernyons  es  affaires  qui  surviendront,  ou  se 

les  assemblées  s'en  feront  céans  ou  ailleurs,  et  par  quelle  ordonnance. 

Et  encores  cejourdhuy  maistre  Jehan  Leclerc,  l'ung  des  eschevins  cy 

présent,  a  apporté  troys  pacquetz  qui  luy  avoient  esté  baillez  en  lad. 

chambre  du  conseil  pour  les  faire  porter  à  monseigneur  le  duc  de  Ven- 

dosmoys,  le  conte  de  Guyse,  et  l'autre  à  monseigneur  le  grant  sénes- 

chal  de  Normandye,  aux  despens  de  la  ville;  et  sur  ce  a  dit  le  poste 

du  roy,  que ,  quant  à  monseigneur  le  duc  de  Vendosme,  les  envoyroit 

voluntiers  aux  despens  du  roy  ;  mays  au  regart  de  monseigneur  de 

Guyse  et  du  grant  séneschal,  il  n'a  deniers,  ne  provision,  pour  le  savoir 

faire  sans  estre  payé.  Reste  à  savoir  si  les  assemblées  se  tiendront  en 

lad.  chambre,  quelz  personnaiges  l'on  députera  pour  eulx  y  trouver 

pour  la  ville,  et  quelle  puissance  ilz  auront  pour  y  donner  leurs  oppi- 

nions,  et  se  lesd,  postes  se  despescheront  doresnavant  aux  despens  de 

la  ville.  » 

Et  les  oppinions  sur  ce  demandées  ,  a  esté  conclud  de  l'advls  com- 
mun que  l'on  escripve  à  Madame,  qu'on  envoie  lesd.  pacquetz  aux 
despens  de  la  ville,  que  le  conseil  soit  tenu  où  plaira  à  la  Court  et  les 
députez  y  voisent,  c'est  assavoir  avecques  aucuns  de  messieurs  du  bu- 
reau, monsieur  de  Beaumont,  monsieur  de  Lusency,  sire  Robert  Le- 
liève  et  Nicolas  Mannequin. 

—Du  vendredy  x*"  mars  m  d.  xxiv  au  matin,  est  venu  monseigneur 
de  Vendosme  en  l'ostel  de  la  ville  : 

*  Messieurs,  vous  avez  assez  entendu  l'affaire;  par  quoy  de  le  re- 
pecter  ne  seroit  que  abbuz.  Je  suys  icy  venu  pour  advertir  que  si  vous 
avez  esté  bons  envers  le  roy  par  cy  devant,  que  vous  y  continuez  et 
soyez  unis  et  exemple  aux  autres  du  royaume,  car  par  vous  tout  se 
réglera;  et  suys  venu  pour  soustenir  les  affaires  de  la  ville  et  la  chose 
publieque.  Je  m'en  voys  en  court  devers  Madame,  et  là  ferai  rapport 
de  la  bonne  voulenté  que  avez  tousjours  eue  envers  le  roy  et  ses  prédé- 
cesseurs, et  avez  de  présent  myeulx  que  jamais; et  si m'emploiray  qu'elle 

vous  escripve  de  ce  qui  sera  advisé  pour  le  bien  de  la  ville.  »>  Dont 
monsieur  le  prévost  des  marchands  et  les  assistans  l'ont  grandement 
remercié ,  et  se  sont  tous  offers  tant  en  général  que  en  particulier  au 
service  de  Madame  et  de  messieurs  les  enfans;  et  advertiront  Madame 
de  ce  quy  en  surviendra. 

—  Du  mardy  xiiii™'  jour  de  mars ,  l'an  M.  D.  XXIV,  en  assemblée 
faiete  en  la  salle  de  l'ostel  de  la  ville,  de  messieurs  les  conseillers  et 
quarteniers,  et  deux  notables  bourgeois  d'icelle  ville,  et  en  laquelle  se 
sont  trouvez  messieurs  les  archevesques  d'Aix,  lieutenant  général  du 
roy,  et  le  seigneur  de  Montmorancy,  pourcommuniqqer  sur  les  affaires 
de  la  ville. 

A  esté  proposé  par  monseigneur  de  Montmorancy  :  «  Messieurs , 
après  avoir  oy  les  doloreuses  nouvelles  du  roy,  il  a  pieu  à  la  court  me 
mander,  combien  que  je  estoye  disposé  de  venir,  pour  communiquer 
avec  vous ,  Messieurs ,  de  ce  que  je  vous  pourroye ,  selon  mon  petit 
povoir.  A  celle  cause  je  me  viens  cy  présenter  comme  vostre  voisin , 
et  croy  que  le  roy  a  encores  en  son  cueur  l'amour  qu'il  vous  a  porté. 
Il  est  maintenant  temps  d'adviser  et  pourveoir  aux  choses  qui  sont 
promptes  et  nécessaires.  Messieurs,  j'ay  entendu  que  jà  y  avez  bien 
commancé,  et  en  manière  que  les  aultres  villes  de  ce  royaume  y  pour- 
ront prendre  bonne  exemple  ;  »  se  offrant  ses  biens  et  personne,  en  tout 
ce  qtii  pourra  servir  à  la  ville. 

Monsieur  le  prevost  des  marehans  a  dit  que,  après  avoir  oy  lesd. 
doloreuses  nouvelles,  les  gens  de  bien  et  habitans  de  la  ville  se  sont 
mis  en  debvoir  de  continuer  ce  bon  voulloir  qu'ilz  ont  au  roy,  et  pour- 
veoir aux  remèdes  en  la  ville,  qu'ilz  ont  sceu  entendre  estre  requis 
pour  la  garde  de  lad.  ville;  et  sur  ce  est  venu  ung  plaintif  d'Athis,  de 
gens  d'armes  et  gens  de  guerre  qui  leur  font  des  excetz. 

«Mays  quant  aux  champs,de  donner  ordre  n'est  pas  nostre  cas;  mais 
vous  supplions  en  l'absence  de  monsieur  de  Vendosme,  qui  a  esté  par 
cy  devant  lieutenant  du  roy  en  ceste  ville,  et  monsieur  de  Sainct  Pol, 
son  frère,  à  présent  absent  et  détenu ,  il  vous  plaise  nous  conseiller  et 
ordonner  ce  que  verrez  estre  à  faire  ;  et  nous  le  mectrons  à  exécucion 
en  ce  qui  pourra  procéder  de  nostre  povoir.» 

Et  après  a  esté  appelle  led.  délégué  d'Athis  pour  savoir  quelle  com« 
paignye  c'est.  Il  a  dit  qu'il  ne  sect,  mays  ilz  logent  dès  avant  solleil 
levant  et  ne  bougent  tout  le  jour.  Et  sur  ce  mond.  sieur  de  Montmo- 
rancy a  requis  monsieur  de  Montjay  là  présent ,  et  du  consentement 
de  la  compaignye  l'a  estably  pour  y  aller  et  sçavoir  doulcement  dont 
se  procedde  qu'ilz  font  excès;  et  leur  rapport  oy,  l'on  advisera  du 

remède.  Lequel  s'est  chargé  d'y  aller,  et  a  dit  que  à  son  advis  pourroit 
procedder  par  faulte  de  payement  ;  toutesfoys  a  esté  relaté  que  mon- 
sieur de  Vendosme  a  fait  crier  quMIz  se  retirent  en  leurs  garnisons  et 
que  là  seront  paiez ,  parquoy  ilz  n*ont  cause  de  faire  excetz ,  ne  tarder 
d'y  aller  ;  et  si  ne  le  veullent  faire,  l'on  trouvera  bien  manière  de  les  y 
contraindre.  Et  a  esté  advisé  que  la  Court  escripra  et  la  ville,  et  sera 
baillé  aud.  monsieur  de  Montjay  pour  l'accompaigner,  demye  douzaine 
d'archers.  Et  après  ce  la  compaignye  se  commençoit  à  lever  ;  et  lors 
maistre  Jaques  de  Breslay  a  dit  et  remonstré  :  «  Monsieur  le  prevost , 
c'est  trop  peu  parlé  des  affaires  de  la  ville  ;  vous  n'avez  ey  parlé  que 
d'une  matière.  »  A  quoy  monsieur  le  prevost  a  récité  :  «  Messieurs , 
monsieur  de  Vendosme  fut  vendredy  dernier  céans  pour  reconforter  la 
ville,  et  s'offrit  de  son  povoir  avoir  la  ville  pour  recommandée ,  en 
s'employant  de  tout  ce  que  l'on  le  pourroit  employer  ;  et  lors  fut  remer- 
cié grandement ,  et  plus  avant  ne  fut  proceddé.  Maintenant  de  présent 
aussy,  monsieur  de  Montmorancy  est  cy  venu  pour  semblablement 
s'offrir  aux  affaires  de  la  ville,  ce  que  avez  oy  ;  par  quoy  n'y  a  pour  le 
présent,  sinon  le  remercyer;  et  pour  donner  ordre  aux  affaires,  pour 
évitter  de  faire  à  chacun  propoz  assemblée  céans,  a  esté  ordonné  par  la 
Court  et  le  conseil  de  tenir  deux  ou  troys  foiz  ou  plus  la  sepmaine ,  se 
le  cas  se  offroit,  chambre  de  conseil,  ou  quel  seroient  et  assisteroient 
une  partie  de  la  court  de  Parlement ,  aucuns  de  la  chambre  des  comptes, 
aucuns  du  clergé,  les  vicaires  de  monsieur  de  Paris,  et  tous  ensemble 
jusques  à  vingt  personnes.  »  Et  sur  ce  que  led.  de  Breslay  a  répliqué 
et  dit  qu'il  seroit  bon  et  expédient  envoyer  devers  Madame  une  ambas- 
sade de  par  la  ville,  pour  savoir  d'elle  des  moyens  de  donner  ordre 
aux  gens  d'armes ,  luy  a  esté  dit  par  monsieur  le  président  Leviste  : 
«  Monsieur  de  Breslay,  vous  qui  estes  du  conseil  de  monsieur  de  Ven- 
dosme, et  sçavez  bien  que  c'est  qu'il  a  dit  à  la  court  et  de  quoy  il  s'est 
chargé  de  parler  à  Madame,  luy  arrivé ,  et  semblablement  à  la  ville  : 
par  quoy  de  l'aller  de  présent  importuner,  et  il  n'est  pas  encores  en 
court,  sembleroit  que  Ton  ne  s'en  atendit  pas  à  luy,  par  quoy  ne  seroit 
pas  son  honneur;  pourquoy  n'est  encores  besoing  d'y  envoyer,  car,  sa 
responce  oye,  nous  saurons  que  aurons  affaire.  » 

— Dud.  jour  de  mardy  xiv"  mars. 

Après  lad.  assemblée,  messieurs  les  prevost  et  conseilliers  illec  estans 
assemblez  et  retirez  ensemble,  ont  ordonné  que  doresnavant  par 
chacun  jour  de  mardy,  considéré  le  temps  et  affaires  qui  peulvent 
survenir,  se  tiendra  conseil  eu  l'ostel  de  la  ville,  où  se  trouveront 
messieurs  les  conseilliers,  sans  les  y  appeller  aultrement  sinon  pour  le 

premier  mardy  prochain  pour  cause  des  deffaillants  ;  mays  au  regard 
des  presens  ne  les  convient  plus  appeller,  et  doresnavant  se  trouveront 
tous  sans  plus  les  appeller. 

-  Du    vendredy    xvip    jour  de    mars,  l'an  m.  d.    xxiv.    En 
assemblée  faicte  en  l'ostel  de  la  ville,  où  estoient  appelez  de  l'or^ 
donnance  de  messieurs  les  prevost  des  marchans  et  esehevins    mes- 
sieurs les  vingt-quatre  conseilliers  de  la  ville,  les  seize  quarteniers    et 
quatre  notables  personnes  de  chacun  leurs  quartiers,  et  d'abondant  mon- 
sieur l'évesquede  Paris  ou  ses  vicaires,  messieurs  du  chappitre  jusques 
à  deux  personnes,  messieurs  du  clergé  aussy  jusques  à  deux  personnes, 
monsieur  l'abbé  de  saincte  Geneviefveet  pareillement  monsieur  l'abbé  de 
sainct  Magloire,  pour  communiquer  sur  aucuns  affaires  de  la  ville,  a 
esté  récité  :  «  Messieurs ,  vous  avez  peu  savoir  que  par  cy-devant ,  par 
ordonnance  de  la  Court,  a  esté  ordonné  tenir  chambre  de  conseil  es 
choses  qui  surviendront  selon  le  cas  de  présent.  Toutes  foys  in  arduis 
a  esté  advisé  en  la  chambre  dudit  conseil  que  il  estoit  besoing  envoyer 
ep.court  de  par  la  ville,  et  que  ceste  matière  seroit  mise  en  termes 
céans,  pour  cause  que  le  tout  se  fera  aux  despens  de  la  ville  ;  et  à  celle 
cause  a  esté  remys  le  négoce  de  nommer  qui  sera  bon  à  y  envoyer.  » 

Les  oppinions  des  assistans  en  particulier  prinses  et  oyes ,  monsieur 
le  prevost  des  marchans  a  conclud  pour  monsieur  Gleutin  mon- 
sieur Merlin  et  Le  Lyeve.  ' 

—  Du  mercredy  xxii^  jour  de  mars ,  l'an  m.  d.  xxiv.  En  as- 
semblée faicte  en  l'ostel  de  la  ville,  où  estoient  appelez  messieurs 
les  conseilliers,  les  seize  quarteniers,  et  deux  notables  personnes  de 
chacun  quartier,  pour  oyr  de  par  Madame  les  sires  de  Pressy  et  des 
Roches,  qui  venoient  de  devers  elle,  et  avoient  lettres  à  la  ville,  les- 
quelles ilz  ont  présentées;  et  ont  esté  leues  en  lad.  assemblée,  en  laquelle 
estoient  présens  monsieur  l'archevêque  d'Aix,  le  seigneur  de  Montmo- 
rancy, et  autres  appelez.  <<  Madame  vous  salue  «,  et  en  ce  disant  a  pré- 
senté ses  lettres  : 

«Messieurs,  madame  mère  du  Roy,  sur  toutes  femmes  la  plus  dolente 
après  fortune  advenue,  tout  ainsy  que  en  temps  de  prospérité  vous  a 
resjouy  des  bonnes  fortunes  qui  sont  survenues  cy  devant,  aussy  des 
contraires,  veult  avoir  recours  à  vous  pour  la  conforter  et  conseiller 
comme  ceux  à  qui  elle  a  pleinière  foy.  Elle  ne  vous  demande  point 
d'argent ,  car  Dieu  mercy  elle  a  deniers  pour  payer  les  gens  d'armes  ; 
elle  vous  prie  que  chacun  se  dispose  de  vacquer  a  prières  et  oraisons  et 
avoir  recours  à  Dieu.  On  lit  du  Koy  Jehan  qui  fut  prins  ;  et  estoit  lors  la 
priuse  plus  douloureuse  que  ceste  cy,  car  les  ennemys  estoient  dedans 

Je  royaulrae;  et  par  prières  depuys  leschoses  furent  redressées.  «Autres 
exemples  a  alléguées,  [par]  lesquelles  recours  à  Dieu  est  de  merveilleuse  et 
utile  importance."  Geste  villea  beaucoup  de  gens  de  bien;  chefsde  maison, 
pour  gouverner  et  conduyre  les  autres  ;  qu'on  n'a  point  en  ce  royaulme 
division ,  pourquoy  tout  s'en  pourra  myeulx  porter  ;  et  n'avons  cause 
de  moins  aymer  et  requérir  le  Roy  que  jamays.  Elle  a  espoir  par  bon 
moyen  qu'elle  ne  peult  encores  bien  savoir,  de  le  recouvrer  dedans  brief 
temps;  et  à  ceste  cause  vous  fait  requeste  Madame  que  viviez  en  ceste 
espérance.  Vous  avez  bon  conseil  en  ceste  ville,  tant  de  vous  que  de  la 
court  de  Parlement  et  autres  corps ,  pour  donner  bon  ordre  à  la  garde 
et  deffense  de  ceste  ville  ;  et  par  espécial  Madame,  après  la  fortune,  a 
donnéordreen  Bourgongne  [à]  monsieur  de  la  Guyche  et  autres,  en  ma- 
nière qu  elle  n'a  point  doubte  d'en  advenir  mal.  D'autre  costé  elle  paye 
les  gens  de  guerre,  et  ne  reste  que  entre  nous  vivions  en  paix  et  union, 
et  par  ce  moyen  ne  nous  pourra  advenir  que  bien.« 

Monsieur  le  prévost  des  marchans  après  ce  a  dit  :  «  Messieurs,  ma- 
dame mère  du  Roy,  nostre  souverain  seigneur  et  maistre ,  si  tost  qu'elle 
sceut  les  doloreuses  nouvelles,  nous  lit  participans  d'icelles ,  et  manda 
qu'elle  nous  envoyroit  nobles  personnaiges  ;  ce  qu'elle  a  fait  de  vous , 
messieurs,  et  humblement  vous  mercyons  des  bonnes  parolles  que  nous 
avez  récitez  de  par  lad.  dame.  » 

Monsieur  de  Montmorancy  a  récité  que  Madame,  par  ses  lettres 
qu'elle  lui  a  escriptes,  luy  a  donné  charge  soy  tenir  en  ceste  ville  et 
conforter  et  ayder  la  ville  en  ce  qu'il  pourra  s'adviser,  et  qu'elle  entend 
de  brief  venir  par  deçà ,  pour  donner  ordre  partout.  Monsieur  le  prévost 
a  dit  que,  après  les  nouvelles  eues,  incontinent  Ton  s'employa  en  de- 
Yottes  processions,  tant  messieurs  de  la  court  de  Parlement,  de  la 
chambre  des  comptes  et  autres  corps  et  communaultez  de  la  ville,  pour 
prier  Dieu  le  Créateur  avoir  la  personne  et  Testât  du  Roy  en  bonne  re- 
commandation. Madame  fait  deux  requestes  l'une  de  prier  Dieu ,  et  à 
ce  a  jà  esté  très  bien  encommancé  tant  par  l'Église  que  par  le  peuple  ; 
et  de  s'abstenir  de  blafémes  et  vivre  en  union  ;  nous  en  sommes  tous 
prestz  et  délibérez  et  ainsy  l'avons  escript  à  Madame.  Kt  d'abondant 
avons  délibéré  d'envoyer  devers  elle  pour  luy  exposer  et  déclairer  le 
bon  voulloir  que  la  ville  a  en  l'obéissance  du  Roy,  et  de  la  conserva- 
don  du  Royaume  et  luy;  suppliant  que  par  dehors,  aux  champs,  elle 
donnast  ordre  de  garder  le  peupple  d'oppression  ;  et  de  nostre  part , 
dedans  la  ville,  y  avons  encommancé  et  continuons  de  jour  à  autre.» 
«  Plus  a  dit  :  Monsieur  de  Vendosme,  en  allant  devers  Madame,  nous 
promist  advertir  Madame  de  faire  donner  si  bon  ordre  aux  champs  et 


[P 


11 

mesmement  es  frontières  que  nous  serons  à  seureté  en  ceste  ville  ;  et 
s'il  vous  plaist,  en  escriprez  encores  à  Madame  pour  en  avoir  mémoire.  » 

Et  monsieur  Des  Roches  a  dit  que  Tung  de  ses  articles  contient  que 
si  la  ville  s*advise  d'aucune  chose  proffitable  pour  le  Roy  et  le  Royaume, 
.que  la  ville  les  en  advertisse  pour  estre  par  eux  advertie,  affin  d'y 
pourveoir.  Et  à  l'yssue  de  lad.  assemblée ,  monsieur  le  prévost  des 
marchans  et  messieurs  les  eschevins  feirent  retirer  au  petit  bureau  mes- 
sieurs les  conseilliers  qui  avoient  esté  en  lad.  assemblée,  et  là  a  recité 
comme  vendredy  dernier,  en  assemblée,  avoit  esté  délibéré  d'envoyer 
en  court  devers  Madame,  monsieur  Cleutin ,  monsieur  Merlin  et  sire 
Robert  Le  Lyeve.  Et  ont  esté  faictes  lettres  pour  leur  baillier;  lesquelles 
ont  esté  leues  par  monsieur  de  la  Vernade  mot  à  mot,  dont  unes  à 
Madame,  unes  à  monsieur  d'Alençon ,  unes  à  monsieur  de  Vendosme, 
unes  à  monsieur  le  chanceliier»  unes  à  M.  Robertet.  Et  après  ce  a  de- 
mandé qu'il  semble  bon  de  faire  à  cest  heure ,  eu  esgart  que  cejour- 
dhuy  ont  dit  et  rapporté  messieurs  de  Pressy  et  des  Roches.  A  dit  mon- 
sieur de  la  Vernade  que  la  cause  d'y  envoyer  fut  lors  déclairée,  combien 
qu'elle  ne  semble  pas  de  grant  effect ,  pour  y  envoyer  monsieur  Cleutiu 
et  sire  Robert  Le  Lyeve ,  ou  Germain  de  Marie.  Toutesfoys  en  les  y 
envoyant,  est  de  nécessité  de  leur  baillier  bonnes  instructions;  et  dit 
qu'il  est  besoing  de  donner  ordre  sur  les  champs  et  y  avoir  gens  de 
guerre  et  de  le  rescripre  à  Madame;  autrement  nous  serons  surprins. 
Et  en  après  a  dit  qu'il  seroit  bien  d'advertir  le  conseil  au  Palais,  où  a 
esté  faicte  l'ouverture  d'envoyer  devers  Madame;  s'il  sera  besoing  de 
ce  faire  et  de  tel  personnaige  que  M.  Cleutin ,  eu  esgard  aux  nouvelles 
eues  ce  matin  de  Madame  par  les  sires  de  Pressy  et  Des  Roches. 

Sire  Robert  Le  Lyeve,  pour  son  excuse  de  povoir  aller  en  court  pour 
la  ville,  a  dit  qu'il  remercye  la  compaignie  du  jour  de  l'élection,  et 
messieurs  de  présent,  de  l'onneur  qu'on  luy  a  faict  et  veult-en  faire; 
mays  se  tourneroit  à  sa  grande  destruction ,  car  il  actend  à  Rouen  bien 
vingt  deux  navires  de  sel ,  à  quoy  en  son  absence  ne  sauroit  pourveoir  ; 
et  en  personne  y  aura  bien  à  faire,  et  a  charge  de  fournir  greniers.  En 
fault  adviser  avecques  messieurs  les  généraulx  où  se  mectra  le  four- 
nissement ,  affin  que  riens  ne  se  perde ,  pour  doubte  de  guerres.  Et  à 
celle  cause  est  nécessité  qu'il  face  cy  résidence  pour  aller  où  mestier 
sera,  selon  qui  luy  sera  ordonné  par  messieurs  les  généraulx.  Mon- 
sieur de  Garges  dit  :  «  Madame  vous  advertit  de  prières  ;  vous  avez 
ung  tas  d'excez  et  décisions  es  lieux ,  qui  deussent  estre  de  dévocion , 
comme  en  religions ,  à  quoy  l'on  deubt  pourveoir.  »  Et  au  regard  de 
changer  et  excuser  monseigneur  Le  Lyeve,  il  ne  veoit  pas  qu'on  le  doibt 

faire  ,  que  tous  ceulx  qui  avoientesté  en  l'assemblée  le  jour  de  Pélec- 
tion  n'y  fussent  appeliez.  Et  sur  ce  n  a  plus  esté  procédé  à  oppiner, 
raays  remys  le  négoce  aud.  conseil,  car  les  frais  de  voyage  seroient  grans. 

—  Du  lundy  xw!!*"  mars,  l'an  m.  d.  xxiv.  En  assemblée  faicte 
en  l'ostel  de  la  ville  en  laquelle  estoient  appelez  messieurs  les 
vingt -quatre  conseilliers ,  les  seize  quarteniers  et  quatre  notables 
personnes  de  chacun  quartier  d'icelle,  pour  oyr  la  lecture  des 
lettres  de  Madame  le  jour  d'yer  receues  au  bureau  de  la  ville.  Et  là 
s'est  trouvé  le  seigneur  de  Montraorancy,  qui  a  présenté  lesdictes  lettres 
qui  ont  été  leues.  Ce  fait,  les  a  exposées  en  bonne  et  honneste  manière. 
Après  ce,  monsieur  le  prevost  des  marchans  a  dit  qu'il  a  voit  receu  au 
bureau  de  la  ville  lesd.  lettres  et  que  jà  y  avoient  pourvueu  de  l'esche- 
vin,  de  la  personne  de  M.  Seguier.  Restoit  à  eslire  deux  autres  notables 
personnaiges,ainsy  que  les  lettres  le  requièrent. 

Après  ce  a  respondu  led.  monsieur  Seguyer.  En  s'excusant  a  dit  qu'il 
y  a  de  messieurs  ses  compaignons  eschevins  qui  tous  pourront  myeulx 
servir  la  ville  que  luy,  combien  qu'il  entend  bien  qu'il  est  subject  à  la 
\ille  comme  les  autres. 

La  conclusion  par  pluralité  de  voix  a  esté  que  monsieur  Cleutin  et 
maistre  Charles  de  Montmirail  estoient  depputez  pour  y  aller  avec 
sire  Guillaume  Seguyer,  eschevin,  ensuyvant  les  lettres  de  Madame. 

—  Du  lundy  m®  jour  d'avril  m.  d.  xxiv  avant  Pasques.  Est 
venu  au  bureau  de  la  ville,  y  estans  monsieur  le  prévost  des  mar- 
chans ,  sires  Claude  Sanguyn  et  Claude  Le  Lièvre ,  eschevins  ,  les 
autres  abcens;  et  semblablement  y  estoient  sires  Jehan  Croquet,  Jehau 
Turquain ,  Jehan  de  Moussy,  Jean  Basanier,  Denis  Barthélémy  quarte- 
niers de  la  ville,  l'escuyer  Perot  sieur  de  Warty  ;  disant  que  cejourdhuy 
avoit  esté  à  la  Court  et  leur  avoit  dit  de  par  le  Roy  et  persuadé  qu'ilz 
eussent  à  obéyr  à  Madame  et  messeigneurs  ses  enfans,  tout  ainsy  qu'ilz 
eussent  fait  et  feroient,  si  présent  estoit  en  son  royaume;  et  que  plus 
grant  plaisir  ny  service  ne  luy  sauroient  faire  ne  plus  agréable  ;  et  que 
semblablement  avoit  eu  charge  dud.  seigneur,  après  sa  prinse,  de  le 
dire  en  ceste  ville,  ce  qu'il  faisoit  présentement.  Aquoy  monsieur  le  pre- 
vost a  respondu  ce  qui  jà  avoit  esté  escript  à  Madame  consonant  à  ces 
parolles,  et  semblablement  dit  à  monsieur  de  Vendosme,  luy  passant 
par  ceste  ville  pour  aller  en  court,  devers  la  dicte  dame;  et  encore  de 
présent ,  puis  deux  jours  en  çà,  estoient  partiz  de  ceste  ville  ung  des 
eschevins  et  deux  notables  personnaiges ,  par  rescription  de  Madame, 
lesquelz  avoient  charge  de  déclairer  le  bon  voulloir  que  la  ville  a  envers 

le  Roy  et  tel  et  meilleurque  s'il  estoit  en  liberté;  et  parellement  envers 
Madame  et  ses  enfans  ;  et  estoient  bien  délibérez  d'y  continuer. 

Ef  après  ce,  ceulx  d'Abbeville  sont  venuz  audit  bureau ,  et  après  la 
lecture  des  lettres  de  lad.  ville  ont  exposé  leur  créance,  et  dit  que  les 
Henuyers  avoient  couru  et  pillé  la  ville  de  Rue,  délibérez  de  courre 
plus  avant  sur  les  petites  villes  de  ce  costé  ;  et  semblablement  les  An- 
gloix  d'autre,  et  après  assiéger  les  grosses  villes,  comme  lad.  ville 
d'Abbeville  et  Amyens.  Toutes  foys  ils  estoient  bieu  délibérez  d*eulx 
deffendre,  de  sorte  qui  tiendroient  bien  et  empescheroient  Tentreprinse 
des  ennemys;  et  avoient  donné  ordre  à  ce  qui  estoit  possible,  fors  qui 
leur  estoit  besolug  de  recouvrer  de  l'artillerye  et  pouldre  dont  ilz  estoient 
mal  garniz  ;  et  ont  requiz  une  grosse  pièce  d'artillerye,  six  ou  sept 
pièces  moyennes  et  quelque  nombrede  hacquebuttes  avecquesdouzebarilz 
de  pouldre.  Et  après  ce,  monsieur  le  prevost  leur  a  fait  mesmes  remons- 
trances  et  dit  qu'il  en  parleroitau  conseil,  puys  leur  en  feroit  responee. 

—  Et  le  mardy  iv*"  jour  dud.  mois  d'avril ,  ou  conseil  tenu  en 
l'ostel  de  la  ville  où  estoient  appelez  messieurs  les  vingt  quatre  con- 
seillers d'icelle  ,  a  esté  recitté  par  monsieur  le  prevost  des  marchans 
ce  que  dit  est  cy  devant. 

Ce  fait  et  que  les  oppinions  desd.  conseillers  ont  esté  oyes ,  sont 
entrez  ceulx  de  Monstereul  et  leur  a  esté  récité  qu'ilz  avoient  requiz  à 
la  Court  vingt  muys  de  bled  et  autant  d'avoyne,  oultre  les  provisions 
qu'ils  ont,  en  actendant  myeulx  ,  s'ilz  en  auroient  nécessité;  et  à  cela  la 
Court  y  a  pourvueu,  et  jà  y  est  allé  monsieur  Disque  pour  y  donner 
provision;  et  aux  mil  hommes  de  pied,  la  Court  a  semblablement  déli- 
béré d'y  pourveoir  ;  et  quant  à  l'artyllerie,  il  y  en  ayt  assez  de  grosse, 
raays  de  moyenne  et  petite,  peu.  Leur  a  esté  répliqué  qu'ilz  s'aydcnt. 
A  dit  qu'ilz  n'ont  point  d'argent  ne  ouvriers  pour  promptement  y 
pourveoir,  comme  le  cas  le  requiert,  et  de  pouldre  se  passeront.  Ont 
demandé  artillerye  à  croq  ou  artillerye  voilant,  avecques  quelque  can- 
nonyer  entendu.  Si  a  dit  que  s'ilz  estoient  assailliz  et  vaincus,  ceulx 
de  Boullongne,  Hesdin,  et  Therouennes  n'arresteroient  point.  Leur 
a  esté  finablement  offert  prester  douze  harquebutes  à  croq. 

Après,  ceulx  d'Abbeville  sont  entrez.  Leur  a  esté  dit  :  quant  aux 
pouidres,  ils  en  seront  secouruz;  «  et  en  tant  que  touche  artillerye,  ceste 
ville  est  de  grande  garde,  et  nous  esbayssons  que  n'en  estes  bien  fourniz 
veu  que  vous  estes  gens  de  frontière;  toutes  voyes  si  on  vous  en  peult 
secourir.  Ton  le  fera  voulentiers  de  quelques  pièces  en  les  payant ,  ou 
sinon  en  les  rendant.  «  Leur  a  esté  offert  de  leur  prester  deux  couivrines 
ancyennes  moyennes ,  et  huyt  ou  dix  hacquebutes  et  de  la  pouldre. 

A  esté  finablement  accordé  leur  prester  deux  faulxcons  de  commu- 
naultez  qui  sont  de  fonte,  affustez  et  montez,  et  douze  hacquebutes 
à  crochet,  aussy  de  fonte,  du  poix  des  troys  au  cent,  et  douze  barilz  de 
pouidre,  laquelle  pouidre  se  prandra  au  Louvre. 

—  Du  vendredy  vu®  jour  d'avril  m.  d.  xxiv.  Au  bureau  de  la 
viile  où  estoient  appelez  les  seize  quarteniers  d'icelie;  et  y  sont 
comparuz  sire  Jehan  Croquet  ,  sire  Jehan  Basannyer ,  Denis  Bar- 
thélémy, Vincent  Macyot  le  cinquantenier  et  dixinier,  et  en  effect 
tous,  excepté  Jehan  de  Moussy,  Jehan  Turquain  et  Hanry  Gode- 
froy.  Monsieur  le  prevost  des  raarchans  leur  a  dit  qu'ilz  a  voient  ap- 
porté ces  jours  passez  leurs  rapports  et  recherche  par  eulx  faites  par 
les  maisons  des  bourgeois  et  habitans  de  ceste  ville,  par  vertu  des  man- 
demens  que  la  ville  leur  avoit  envoyez;  lesquelz  rapportz  avoient  esté 
veuz  au  bureau  et  en  avoit  esté  fait  au  conseil  quelque  rapport  de 
bouche,  mays  l'on  n*y  trouvoit  pas  avoir  esté  assez  suffisant  besongne, 
spécialement  quant  aux  gens  de  deffence  et  harnoys;  à  celle  cause 
estoient  mandez  pour  mieulx  et  de  rechef  y  procedder,  et  qu'on  leur 
bailleroit  nouveaulx  mandemens  et  formulaire  :  ce  qui  a  esté  depuys 
fait  et  de  par  la  ville. 

A  quoy  lesd.  quarteniers  ont  dit  qu'ilz  sont  et  veullent  estre  sub- 
getz  aux  mandemens  de  la  ville ,  mays  si  on  trouvoit  erreur  en  leurs 
rapportz  qu'ilz  font  par  escript,  qu'on  appelle  le  conseil  de  la  ville 
en  l'ostel  de  céans  pour  adviser  par  quelle  voye  ils  pourront  mieulx 
besongner;  et  ont  remonstré  que  le  peuple  en  plusieurs  endroitz  s'en- 
nuyent  de  si  souvent  les  aller  visitter  et  faire  recharche;  et  oultreont 
requis  qu'on  leur  baillast  ung  de  messieurs  les  conseillers  de  ta  ville, 
et  deux  archers  pour  aller  a vecques  eulx,  affin  de  veoir  comment  ilz 
pourront  mieulx  faire ,  car  ilz  en  cuydent  avoir  fait  leur  debvoir. 

A  quoy  leur  a  esté  respondu  qu'on  assemblera  céans  messieurs  les 
conseillers  de  la  ville,  puys  leur  sera  fête  responce. 

— .  Du  lundy  x*  jour  d'avril  m.  d.  xxiv.  En  assemblée  au  bu- 
reau de  la  ville  de  messieurs  les  conseillers  d'icelie,  où  ont  esté 
tenans  le  bureau  messieurs  :  sire  Claude  San«iuyn,  maistre  Jehan 
Leclair  et  Claude  Le  Lièvre  ,  eschevins ,  monseigneur  de  Harlay, 
sire  Mary  Bureau,  maistre  Nicolle  Charraolue,  maistre  Germain 
de  Marie,  maistre  Augustin  de  Thou,  sire  Robert  Le  Lyeve.  Et 
là  led.  sireClaude  Sanguyn  a  dit  la  cause  de  l'assemblée  pour  deux  eau 
ses:  la  première  si  est  que  auroit  stil(sic)  le  rapport  des  quarteniers  de 
la  recherche  n'a  pas  esté  trouvé  souffisant.  On  les  a  mandez, ils  ont  dit 
qu'ilz  ont  fait  du  mieulx  qu'ilz  ont  peu  ,  et  qu'ilz  ne  sont  pas  bien  obéys 

partout ,  et  qu'on  leur  baille  des  gens  du  conseil  pour  aller  avecques 
eulx ,  avecques  formulaire  ordonné  par  délibéracion  du  conseil,  et  ils 
y  retourneront  voulentiersj  autrement  n'en  sauroient  venir  à  bout,  ne 
donner  meilleur  ordre. 

Sur  ce  point,  demandez  les  oppinions  et  icellesoyes,  a  esté  conclud 
que  lesd.  quarteniers  y  retourneront  et  s'enquerront  et  verront  à  Tueil 
quelz  serviteurs  et  quelz  harnoys;  et  sçavoir  des  maistres  quel  nombre 
de  gens  de  deffence  embastonnez  et  armez  il  pourra  fournir  en  l'af- 
faire, et  qu'il  déclare  les  noms  desd.  gens  de  deffence,  lesquelz  il  sera 
tenu  de  fournir  ou  de  pareil  nombre  d'autres  en  leurs  lieux.  Et  quant 
aux  grains,  les  bourgeois  et  habitans  déclaireront  quelle  quantité  et  de 
quelle  sorte ,  assavoir  tant  de  bled ,  tant  d'orge  et  tant  d'avoyne  ;  et 
seront  nommez  de  par  la  ville,  en  chacune  cinquantaine,  deux  gens 
d'estat  et  de  plume  pour  mieulx  savoir  rédiger  par  escript  les  responces 
qu'on  leur  fera. 

— Du  mardy  xi*  avril  m.  d.  xxiv  avant  Pasques.  Au  bureau  de  la 
ville  où  estoient  sire  Claude  Sanguyn,  maistre  Jehan  Leclerc  et  Claude 
Leiievre,  eschevins;  monsieur  maistre  Guillaume  Budé,  maistre  des  re- 
questes,  monsieur  de  Beaumont,  maistre  Nicolle  Seguier,  sire  Mary  Bu- 
reau, maistre  Nicolle  Charmolue,  sire  Germain  de  Marie,  maistre  Au- 
gustin de  Thou ,  Robert  Le  Lyeve ,  maistre  Jehan  Laloyau. 

A  esté  mys  en  termes  par  mond.  sieur  Sanguin,  que  de  présent  y  a 
tant  de  povres  vaccabons  qui  n'ont  moyen  de  vivre ,  que  c'est  chose 
merveilleuse,  et  qu'il  seroit  expédient  les  occuper  et  mecfre  en  be- 
songne; et  pour  ce  faire  avoit  esté  parlé,  au  conseil  dernier  au  Palais, 
d'adviser  quelque  ayde  à  recouvrer  denier,  et  y  fournir,  et  que  l'on  en 
advisast  céans  pour  en  après  en  faire  rapport  aud.  conseil  et  delà  à  la 
Court;  et  à  ceste  cause  estoit  cy  fête  ceste  assemblée  de  conseil  pour 
y  adviser. 

Sire  Claude  Sanguin  est  d'avis  de  prendre  les  deniers  de  ce  que  dit 
est ,  [jusqu'à  ce  qu'on]  en  eust  le  plus  grand  avis  et  oppinion,  sur  le 
pied-fourché  :  et  de  ce  s'en  fera  rapport  au  conseil  au  Palais. 

—  Du  mercredi  x*  jour  de  may  m.  d.  xxv.  En  assemblée  faicte 
en  l'ostel  de  la  ville,  où  estoient  appelez  messieurs  les  conseillers, 
les  quarteniers  et  quatre  notables  bourgeois  de  chacun  quartier; 
pour  oyr  la  lecture  des  lettres  de  Madame ,  apportées  par  mes- 
sieurs ,  monseigneur  le  président  Cleutin  et  sire  Guillaume  Se- 
guyer,  eschevins,  qui  avoient  esté  naguères  déléguez  de  par  la  ville, 
ou  moys  d'avril  dernier  passé,  pour  aller  devers  lad.  dame, en  ensuy- 
vant  ce  qu'elle  avoit  lors  mandé  à  lad.  ville  :  sont  venuz  lesd.  délé- 

A  esté  finablement  accordé  leur  prester  deux  faulxcons  de  commu- 
naultez  qui  sont  de  fonte,  affustez  et  montez,  et  douze  hacquebutes 
à  crochet,  aussy  de  fonte,  du  poix  des  troys  au  cent,  et  douze  barilz  de 
pouldre,  laquelle  pouidre  se  prandra  au  Louvre. 

—  Du  vendredy  vu®  jour  d'avril  m.  d.  xxiv.  Au  bureau  de  la 
viile  où  estoient  appelez  les  seize  quarteniers  d'icelle;  et  y  sont 
conjparuz  sire  Jehan  Croquet  ,  sire  Jehan  Basannyer,  Denis  Bar- 
thélémy, Vincent  Macyot  le  cinquantenier  et  dixinier,  et  en  effect 
tous,  excepté  Jehan  de  Moussy,  Jehan  Turquain  et  Hanry  Gode- 
froy.  Monsieur  le  prevost  des  raarchans  leur  a  dit  qu'ilz  avoient  ap- 
porté ces  jours  passez  leurs  rapports  et  recherche  par  eulx  faites  par 
les  maisons  des  bourgeois  et  habitans  de  ceste  ville,  par  vertu  des  man- 
démens  que  la  ville  leur  avoit  envoyez  ;  lesquelz  rapportz  avoient  esté 
veuz  au  bureau  et  en  avoit  esté  fait  au  conseil  quelque  rapport  de 
bouche ,  mays  Ton  n'y  trouvoit  pas  avoir  esté  assez  suffisant  besongne, 
spécialement  quant  aux  gens  de  deffence  et  harnoys;  à  celle  cause 
estoient  mandez  pour  mieulx  et  de  rechef  y  procedder,  et  qu'on  leur 
bailleroit  nouveaulx  mandemens  et  formulaire  :  ce  qui  a  esté  depuys 
fait  et  de  par  la  ville. 

A  quoy  lesd.  quarteniers  ont  dit  qu'ilz  sont  et  veullent  estre  sub- 
getz  aux  mandemens  de  la  ville ,  mays  si  on  trouvoit  erreur  en  leurs 
rapportz  qu'ilz  font  par  escript,  qu'on  appelle  le  conseil  de  la  ville 
en  l'ostel  de  céans  pour  adviser  par  quelle  voye  ils  pourront  mieulx 
besongner;  et  ont  remonstré  que  le  peuple  en  plusieurs  endroitz  s'en- 
nuyent  de  si  souvent  les  aller  visitter  et  faire  recharche;  et  oultreont 
requis  qu'on  leur  baillast  ung  de  messieurs  les  conseillers  de  la  ville, 
et  deux  archers  pour  aller  avecques  eulx,  affm  de  veoir  comment  ilz 
pourront  mieulx  faire ,  car  ilz  en  cuydent  avoir  fait  leur  debvoir. 

A  quoy  leur  a  esté  respondu  qu'on  assemblera  céans  messieurs  les 
conseillers  de  la  ville,  puys  leur  sera  fête  responce. 

—  Du  lundy  x*  jour  d'avril  m.  d.  xxiv.  En  assemblée  au  bu- 
reau de  la  ville  de  messieurs  les  conseillers  d'icelle,  où  ont  esté 
tenans  le  bureau  messieurs  :  sire  Claude  Sanguyn,  maistre  Jehan 
Leclair  et  Claude  Le  Lièvre  ,  eschevins ,  monseigneur  de  Harlay, 
sire  Mary  Bureau,  maistre  Nicoile  Charmolue,  maistre  Germain 
de  Marie,  maistre  Augustin  de  Thou,  sire  Robert  Le  Lyeve.  Et 
là  led.  sire  Claude  Sanguyn  a  dit  la  cause  de  l'assemblée  pour  deux  eau 
ses:  la  première  si  est  que  auroit  stil(sic)  le  rapport  des  quarteniers  de 
la  recherche  n'a  pas  esté  trouvé  souftlsant.  On  les  a  mandez, ils  ont  dit 
qu'ilz  ont  fait  du  mieulx  qu'ilz  ont  peu  ,  et  quMIz  ne  sont  pas  bien  obéys 

partout,  et  qu'on  leur  baille  des  gens  dii  conseil  pour  aller  avecques 
eulx ,  avecques  formulaire  ordonné  par  délibéracion  du  conseil,  et  ils 
y  retourneront  voulentiers;  autrement  n'en  sauroient  venir  à  bout,  ne 
donner  meilleur  ordre. 

Sur  ce  point,  demandez  les  oppinions  et  icellesoyes,  a  esté  conclud 
que  lesd.  quarteniers  y  retourneront  et  s'enquerront  et  verront  à  Tueil 
quelz  serviteurs  et  quelz  harnoys;  et  sçavoir  des  maistres  quel  nombre 
de  gens  de  deffence  embastonnez  et  armez  il  pourra  fournir  en  l'af- 
faire, et  qu'il  déclare  les  noms  desd.  gens  de  deffence,  lesquelz  il  sera 
tenu  de  fournir  ou  de  pareil  nombre  d'autres  en  leurs  lieux.  Et  quant 
aux  grains,  les  bourgeois  et  habitans  déclaireront  quelle  quantité  et  de 
quelle  sorte ,  assavoir  tant  de  bled ,  tant  d'orge  et  tant  d'avoyne  ;  et 
seront  nommez  de  par  la  ville,  en  chacune  cinquantaine,  deux  gens 
d'estat  et  de  plume  pour  mieulx  savoir  rédiger  par  escript  les  responces 
qu'on  leur  fera. 

— Du  mardy  xi*  avril  m.  d.  xxiv  avant  Pasques.  Au  bureau  de  la 
ville  où  estoient  sire  Claude  Sanguyn,  maistre  Jehan  Lecierc  et  Claude 
Leiievre,  eschevins;  monsieur  maistre  Guillaume  Budé,  maistre  des  re- 
questes,  monsieur  de  Beaumont,  maistre  Nicoile  Seguier,  sire  Mary  Bu- 
reau, maistre  Nicoile  Charmolue,  sire  Germain  de  Marie,  maistre  Au- 
gustin de  Thou ,  Robert  Le  Lyeve ,  maistre  Jehan  Laloyau. 

A  esté  mys  en  termes  par  mond.  sieur  Sanguin,  que  de  présent  y  a 
tant  de  povres  vaccabons  qui  n'ont  moyen  de  vivre ,  que  c'est  chose 
merveilleuse,  et  qu'il  seroit  expédient  les  occuper  et  mecfre  en  be- 
songne; et  pour  ce  faire  avoit  esté  parlé,  au  conseil  dernier  au  Palais, 
d'adviser  quelque  ayde  à  recouvrer  denier,  et  y  fournir,  et  que  l'on  en 
advisast  céans  pour  en  après  en  faire  rapport  aud.  conseil  et  delà  à  la 
Court;  et  à  ceste  cause  estoit  cy  fête  ceste  assemblée  de  conseil  pour 
y  adviser. 

Sire  Claude  Sanguin  est  d'avis  de  prendre  les  deniers  de  ce  que  dit 
est ,  [jusqu'à  ce  qu'on]  en  eust  le  plus  grand  avis  et  oppinion,  sur  le 
pied-fourché  :  et  de  ce  s'en  fera  rapport  au  conseil  au  Palais. 

—  Du  mercredi  x^  jour  de  may  m.  d.  xxv.  En  assemblée  faicte 
en  l'ostel  de  la  ville,  où  estoient  appelez  messieurs  les  conseillers, 
les  quarteniers  et  quatre  notables  bourgeois  de  chacun  quartier; 
pour  oyr  la  lecture  des  lettres  de  Madame ,  apportées  par  mes- 
sieurs ,  monseigneur  le  président  Cleutin  et  sire  Guillaume  Se- 
guyer,  eschevins,  qui  avoient  esté  naguères  déléguez  de  par  la  ville, 
ou  moys  d'avril  dernier  passé,  pour  aller  devers  lad.  dame ,  en  ensuy- 
vant  ce  qu'elle  avoit  lors   mandé  à  lad.  ville  :  sont  venuz  lesd.  délé- 

giiez  qu!  ont  présenté  leurt  lettres,  desquelles  a  esté  fête  lecture. 
Après  laquelle,  pour  ce  qu'elles  portoient  créance  en  eulx,  mondit  sieur 
Cleutin  a  comraancé  de  réciter  la  manière  par  eulx  tenue  en  court  pi>ur 
avoir  audience,  et  ce  qu'il  avoit  dit  et  déclaré  de  par  la  ville  à  lad. 
dame.  A  dit  qu'ilz  estoient  arrivez  à  Lyon,  le  mardy  de  la  sepmaine 
sainte,  et  levendredy  ensuyvant  présentèrent  leurs  lettres  à  Madame, 
qu'elle  leut,  puys  leur  feist  dire  que  le  lendemain  après  disner  les 
orroit.  Et  led.  lendemain  se  trouvèrent  là.  Mays  pour  cause  de  Tex- 
trêrae  maladye  de  monseigneur  d'Alençon,  qui  ledit  jour  trépassa, 
leur  feist  dire  que  seroit  à  un  autre  jour;  et  pour  le  grant  ennuy  qu'elle 
avoit,  s'en  alla  coucher  à  Sainct  Jehan  de  Lyon.  Et  le  mardy  ensuy- 
vant les  manda  aller  devers  elle.  Et  lors  luy  fuent  les  très  humbles 
recommandacions  de  la  ville,  en  luy  déclairant  la  grant  douleur  que  la 
ville  avoit  de  la  fortune  advenue  de  la  prinse  du  Roy.  Qu'il  luy  pleust 
estimer  que  cette  ville  de  Paris  et  habitans  d'icelle  estoient  autant  dé- 
libérez de  suyvre  la  volunté  du  Roy  et  d'elle ,  comme  s'il*  estoit  pré- 
sent :  et  la  remercyèrent  de  ce  qu'elle  avoit  mandé  gens  luy  estre  envoyez 
de  ceste  ville  de  Paris  pour  entendre  ce  qui  avoit  esté  fait  en  court, 
depuys  la  fortune  advenue,  pour  le  bien  du  Royaulme.  Et  luy  suppliè- 
rent qu'elle  voulsist  désormais  soy  conduyre  par  bon  conseil  et  bon 
nombre,  et  non  par  ung,  deux  ou  troys,  car  l'on  a  veu  les  inconvéniens 
advenus;  et  donner  ordre  a  la  gendarmerye,  qu'elle  fut  payée,  affiu 
qu'elle  n'eust  cause  de  piller  les  povres  villaiges,  dont  peut  estre  qu'ilz 
en  ont  faitexclamacion  jusques  au  ciel  ;  et  qu'elle  voulsist  donner  ordre 
que  les  Luteryens  soyent  debouttez ,  car  ce  sont  erreurs  dont  Dieu  se 
courrouce.  Et  luy  remonstrèrent  que  au  temps  des  cent  mil  escus,  l'on 
avoit  tenu  des  rigueurs  sur  les  biens  et  personnes  qui  peult  estre  n'a- 
voyent  pas  moyen  de  fournir  ce  qu'on  leur  demandoit.  Et  sur  ce  nous 
a  dit  qu'elle  ne  l'avoit  jamays  entendu,  et  qu'elle  y  eust  fait  donner 
ordre  a  son  povoir.  A  dit  oultre  lad.  dame  que  monsieur  de  Bryon  luy 
avoit  dit  qu'il  avoit  oy  dire  au  Roy  que  s'il  debvoit  demeurer  là,  jamais 
ne  souffreroit  ne  consentiroit  démembrer  le  Royaume  de  France  ;  et 
qu'il  avoit  toute  sa  fiance  en  ceste  ville  de  Paris;  dict  oultre,  qu'elle 
avoit  fait  mectre  ordre  à  la  gendarmerye  et  ordonné  en  mectre  en 
Normandye,  en  Gascongne,  en  Provence,  et  huit  cens  hommes  d'armes 
ou  millieu  du  Royaume;  et  qu'ilz  seront  paiez  par  chacun  terme  sans 
aucune  faulte;  et  au  regard  des  officiers  ilz  seront  paiez  sans  nul  def- 
fault  ;  et  semblablement  ordonneroit  que  l'on  feist  a  chacun  bonne  et 
briefve  justice  ;  oultre  requist  icelle  dame  que  l'on  continuast  en  prières 
pour  deprier  Dieu  de  donner  moyen  de  retirer  le  Hoy  nostre  iouveraiu 

seigneur  ;  et  oultre  qu'elle  a  délibéré  d'extirper  tous  erreurs  et  Luthé- 
riens. Etaprès,  en  prenant  congiéd'eile,  leur  deist  que  «voulsissions passer 
par  Bloys,  combien  que  ce  ne  fust  nostre  chemyn ,  et  aller  veoir  mes- 
sieurs les  enfans»,  ce  que  luy  accordèrent.  Et  y  sont  passez,  et  là  les  ont 
veuz  ;  et  est  une  chose  merveilleuse  de  la  bonne  contenance  qu'ilz  ont 
en  la  jeunesse  où  ilz  sont,  et  les  bons  petitz  propoz  qu'ilz  tiennent,  spé- 
cial lement  monsieur  le  Daulphin  ,  que  à  leur  advis  fera  une  foiz  grant 
fruit;  et  resemble  à  feu  le  Roy  Loys  douziesme  (1).  Après  a  dit  que 
Madame  les  recommande  à  la  ville,  et  requiert  prier  Dieu  qui  les  veille 
faire  parvenir  en  aage  et  tranquillité. 

Sur  ce  monsieur  le  prevost  des  marcbans  a  dit  :  a  Messieurs,  vous  avez 
esté, comme  avez  dit,  envoyez  pour  consoller  lad.  dame;  et  quant  à  mon- 
sieur de  Montmirail,  avons  bien  entendu  son  essoine ,  dont  le  tenons  pour 
excusé.  Quant  est  de  vous,  monsieur  Cleutin,  et  vous,  monsieur  Seguyer, 
nous  avons  bien  entendu  par  autres,  et  paravant  luy,  les  bonnes  remons- 
trances  que  avez  faità  Madame,  qu'elle  avoit  tenues  pouragréables,  etpar- 
tie  par  le  moyen  de  monsieur  de  Vendosme,  et  de  monsieur  d'Ambrun,les- 
quelz  nous  remercyons  bien  humblement  et  plus  les  remercirons  quant 
l'opportunité  se  trouvera;  et  ad  vouons  très  bien  ce  que  avez  fait,  moyen- 
nant aussy  qu'il  nous  en  appert  aucunement  par  les  lettres  de  Madame  et 
de  mond.  seigneur  de  Vendosme.  Etauregart  desgens  de  guerre  que  vous 
dictes  estre  ordonnez  pour  la  Picardye  et  ailleurs,  et  aussy  les  huit  cens 
hommes  d'armes  qu'elle  entend  faire  tenir  ou  millieu  du  Royaume  et  le 
bon  ordre  qui  sera  tenu  sur  le  paiement ,  l'on  vous  en  croyt  et  telle 
voye  sera  bonne  pour  empescher  les  pilleryes,  et  estre  cause  de  tenir  le 
royaume  en  seureté.  » 

— L'an  M.  D.  XXV,  lelundy  xxv®  jour  de  septembre,  estants  et  séans 
au  bureau  de  la  ville  de  Paris ,  maistre  Jehan  Morin  prevost  des  mar- 
chans,  sire  Claude  Lelievre ,  maistre  Pierre  Lormyer,  Claude  Foucault, 
et  Jehan  Turquain,  eschevins  d'icelle  ville  ;  est  venu  aud.  bureau  mon- 
sieur l'archevesque  d'Aix ,  lequel  leur  a  présenté  lettres  missives  de 
madame  la  Régente  adressans  à  la  ville ,  disant  les  avoir  receues  en 
ung  paquet  à  luy  adressé  de  court, qu'il  a  exhibé,  ouquel  il  y  avoit  aussy 
lettres  de  lad.  dame  et  d'autre  à  luy  adressans  ;  disant  oultre  que  les 
matières  selon  la  teneur  de  ses  lettres  estoient  d'importance  et  requé- 
roient  célérité  ;  par  quoy  les  a  requiz  adviser  d'y  donner  responce  le 
plustost  qu'ilz  pourroient.  Et  ce  faict,  raesd.  sieurs  du  bureau  ont  ouvert 


(i)  François,  qui  mourut  empoisonné  en  1536;  il  avait  alors  huit  ans  et  trois  mois. 
Son  frère,  qui  fut  depuis  Henri  II,  avait  trois  ans  et  demi. 

et  leues  lesd.  lettres  de  la  ville,  desquelles  la  teneur  8*ensuyt;par 
dessus: 

«  Anoz  très  chers  et  bien  amez  les  prévost  des  marehans,  eschevins 
bourgeois  et  habitans  de  la  ville  de  Paris.  «  Et  au  dedans  :  »  De  par  Ma- 
dame régente  en  France. 

«  Très  chers  et  bien  amez,  pour  commancer  de  mectre  paix  et  repoz 
en  ce  Royaume,  ainsy  que  toujours  avons  désiré  et  encores  désirons, 
nous,  avecques  l'ayde  de  Dieu,  avons  tant  faictque  bonne  paix  a  esté 
faicte,  conclutte  et  traictée  par  noz  ambassadeurs  estans  en  Engleterre 
avecques  le  Roy  dud.  Engleterre,  telle  que  nous  espérons  qu'elle  sera 
de  durée  et  qu'elle  redondera  au  grant  bien,  prouffîtet  utilité  non  seul- 
lement  des  deux  royaumes,  mais  de  toute  la  chrestiente ,  et  avecques 
ce  aydera  grandement  à  la  liberté  et  délivrance  du  Roy  nostre  très 
cher  seigneur  et  filz.Et  pour  ce  que,  entre  autres  choses,  il  est  dit  par  le 
traicté  de  lad.  paix,  que  les  princi pâlies  villes  du  dit  Royaume  bailleront 
leurs  lettres  en  bonne  forme  par  lesquelles  ilz  promectront  entretenir  et 
observer  et  faire  entretenir  et  observer  tant  ce  que  nosd.  embassadeurs 
ont  fait ,  traicté ,  promis  et  accordé,  selon  et  ainsy  qu'il  est  contenu  en 
la  mynute  et  forme  que  vous  envoyons  cy  dedans  enclose  ;  nous  vous 
prions  et  requérons,  très  chers  et  bien  amez ,  que  incontinent  et  promp- 
tement  vous  vueillez  faire  lad.  promesse  et  expédicion  desd.  lettres, 
en  manière  que  nous  les  puissions  envoyer  à  nosd.  embassadeurs  ;  et  en 
eu  faisant,  entièrement  satisfaire  à  ce  qui  a  esté  par  eulx  promis  et  ac- 
cordé; autrement  lad.  paix  seroit  rompue,  et  n'auroit  aucun  effect  :  qui 
tourneroit  au  grant  interest  etdommaige  de  tout  le  Ro3'auime,  comme 
vous  l'entendez  assez  Par  quoy  vous  n'y  ferez  point  de  fan I te.  Très 
chers  et  bien  amez ,  nostre  Seigneur  vous  ay t  en  sa  saincte  garde. 
Escript  à  Rossellon  en  Daulphiné,  le  xiiii*  jour  de  septembre. 

LoYSE.  Signé,  Robebtet. 

Coppie  de  lad.  forme  de  promesse, 

«  Jobannes  Morin,  mercatorum  civitatis  Parisiensis  prepositus,  etc., 
necnon  NN.  scabini  et  consules  ejusdem  civitatis,  universis  présentes 
litteras  inspecturis,  notum  facimus  quod,  cum  per  oratores,  ambassia 
tores,  commissarios »  procuratores  et  legatos  ab  illustrissima  principe 
Ludovica  Angolismi  et  Andegavie,  Neraosiique  ducissa,  Cenomanie  ac 
Gieni  comitissa,  per  nos  quamplurimum  honoranda,  excelsissimi,  poten- 
tissimi  excellentissimique  principis  Francisci,  Dei  gratia  Francorum  ré- 
gis christianissimi,  Mediolani  ducis,  Genue  domini ,  matre,  in  Francia 

régente,  tam  uomine  suo,  quam  dicti  supremi  domini  nostri  régis, 
ejusque  regni  et  dominiorum,  ad  potentissimum  serenissimum  princi- 
pem  Uenricum  Anglieregem,transmissos  :  fuerit  tractatus  pacis  factus 
et  celebratus  cum  dicto  serenissimo  et  potentissirao  Anglie  rege,  pari- 
terque  obligaciones  facte  et  contracte  pro  nonnullis  pecuniarum  summis, 
certis  annis,  locis  et  terminis  exsolvendis;  in  quibus  expresse  conven- 
tum,  cautum  et  promissum  est,  quod  ad  dictos  tractatura  pacis  et  obli- 
gaciones, et  alios  tractatus  quoscumque  per  dictos  oratores  initos  et 
conclusos  perirapleri  et  observari  realiter,  et  cum  affectu ,  a  christia- 
nissimo  rege,  observandissimo  ac  supremo  domino  nostro  ejusque  matre, 
illustrissima  principe  in  Francia  régente ,  eorumque  heredibus  et  suc- 
cessoribus,  curandum  et  faciendum  :  civitas  dicta  regni  primaria  obli- 
garetur  in  bona,  sufficienti  et  valida  forma;  super  quo  arduo  sane  et 
magne  importancie  negocio  fecimus  cives  et  incolas  dicte  civitatis 
sollempniter,  ut  moris  est,  congregari  ;  cum  quibus  majorera  et  sanio- 
rem  partem,  ymo  verius  inte^rura  dicte  civitatis  corpus,  nobiscum 
facientibus  et  representantibus ,  habita  inter  nos  matura  et  provida 
deliberacione,  conclusum  est  dictis  promissionibus  et  obligationibus , 
per  ipsos  oratores,  pro  bono  pacis  factis  satisfaciendum  et  votis  ac 
desiderio  illustrissime  principis,  et  per  nos  quamplurimum  honorande 
régis  matris,  in  Francia  regentis,  parendum  et  obediendum  esse.  Qua- 
propter  nos,  prepositus  et  scabini,  in  domo  nostra  communi ,  ut  moris 
est,  congregati,  dictam  inclitam  Parisiensem  civitates  représentantes, 
cupientes  et  exoptantes  predictam  pacem  et  concordiam  inter  excellen- 
tissimum  et  potentissimum  principem  Francorum  regem  observandis- 
simum ,  ac  supremum  dominum  nostrum ,  ac  predictum  potentissi- 
mum et  serenissimum  Anglie  regem,  eorumque  régna  et  dominia, 
conciliatam  ,  initam  et  concinsam  ,  reipublice  christiane ,  dictis  regnis 
et  nobis  tam  salutiferam ,  quam  utilem  et  necessariam ,  viribus  et 
effectu  subsistere  :  omnes  et  singulos  tractatus  et  obligatioues  exinde 
sequutas,  sponte,  libère,  non  coacte,  sed  ex  mera  nostra  voluntate, 
quantum  in  nobis  est ,  speetat  et  pertinet ,  quocumque  modo  ratiffi- 
camus,  approbamus,  et  confirmamus  ;  ratos,  gratos  et  acceptos  ha- 
bemus;  promittimusque  sub  ypotheca  omnium  bonorum  mobilium 
et  immobilium ,  presentium  et  futurorum ,  dicta  civitas ,  omnium  et 
singulorum  civium  et  incolarum  ejusdem  ac  quorumcumque  habitan- 
cium  in  eadem,  ubicumque  locorum  fueriut  reperta,  quod  omnes  et  sin- 
gulos tractatus  et  obligaciones  per  dictos  oratores  illustrissime  principis 
et  per  nos  quamplurimum  honorande  régis  matris,  in  Francia  regentis , 
ut  predicitur,  factas  et  couclusas,  curabimus  et  faciemus  per  dictum. 

excellentissimum  ac  potentissimum  principem  regemchristianissimum, 
observandissimum  ac  siipremum  doroinum  nostriim,  ejusque  illus- 
trissimam  matrero,  in  Francia  regentem,  eorumque  heiedes  et  succès- 
sores  observari  et  perimpleri,  realiter  et  cum  effectu  ;tactissacrosanctis 
evangeliis  jurantes  quod  nihil  contra  et  adversus  dictos  tractatus  et 
obligacionem^  nec  aliqua  eorumdem,  faciemus,  raoliemur,  aut  attenta- 
bimus,  aut  ab  aliis  moliri,  fleri,  aut  attentari  sinemus  aut  permittemus; 
sed  eos  ex  integro  et  bona  fide,  quantum  in  nobis  erit,  executioni  de- 
mandari ,  perimpleri ,  et  observari  faciemus.  In  quorum  robur  et  tes- 
timonium ,  etc.  » 

Autre  coppie  d'autres  lettres  de  lad.  dame. 

«A  noz  très  chers  et  bien  amez  les  prévost  des  marchans,  esche  vins, 
bourgeois  ethabitans  de  la  ville  de  Paris.  «  Et  au  dedans  :  «  De  par  Ma- 
dame régente  en  France.  « 

«  Très  chers  et  bien  amez, 

«Pour  coramancer  de  mectre  paix  et  repoz  en  ce  royaume,  ainsi  que 
Tavons  tousjours  désiré  et  encore  désirons,  nous  avons,  avec  l'ayde  de 
Dieu,  tant  fait  que  bonne  paix,  amytié  et  aliance  est  faicte,  conclute  et 
traictée  entre  le  Roy  nostre  très  cher  seigneur  et  filz,  son  royaulme, 
pays,  terres,  seigneuries  etsubgectz  d'une  part,  et  le roy  d'Angleterre , 
son  royaulme,  pays,  terres,  seigneuries,  et  subgectz  d'autre  part,  telle 
et  si  seure  que  nous  la  tenons  estre  de  longue  durée,  et  qui  redondera 
à  grant  bien,  prouffit  et  utilité,  non  seullement  desd.  deux  royaulmes, 
mays  de  toute  la  chrestienté  ;  et  avec  ce  aydera  grandement  à  la  liberté 
et  délivrance  de  nostred.  seigneur  et  filz.  Et  pour  ce  qu'il  est  requiz  de 
tel  et  si  grant  bien  faire  publicacion  et  démonstrance  généralle  par 
tout  le  royaulme ,  nous  vous  envoyons  cy  dedans  enclôz  la  forme  qui 
sedoibt  faire  de  lad.  pubblication ,  et  vous  mandons  et  ordonnons  par 
vertu  du  pouvoir  et  régence  qu'il  a  pieu  aud.  seigneur  nous  bailler  et 
laisser  en  ce  royaulme  durant  son  absence,  que  icelle  pubblication 
vous  faites  faire  à  son  de  trompe  et  cry  publique  par  tous  les  lieux 
où  vous  avez  acoustumé  le  faire,  en  manière  que  nul  n'en  puisse  pré- 
tendre cause  d'ignorance;  en  rendant  grâces,  louenges  et  mercy  à 
nostre  Créateur  principal  aucteur  d'icelle,  de  ce  qui  luy  a  pieu  cora- 
mancer par  cested.  paix  à  voulloir  mectre  union  et  repoz  en  lad.  chres- 
tienté. Très  chers  et  bien  amez ,  nostre  Seigneur  vous  ayt  en  sa  saincte 
garde.  Escript  à  Condrieu,  le  xvii*  jour  de  septembre.  » 

LoYSB.  Ainsi  signé,  Robertit. 

•  Coppie  de  lad.  pubblicacion, 

«  On  fait  assavoir,  que,  à  la  louenge  de  Dieu  nostre  Créateur,  a  esté 
traictée,  faicte,  conclutte  et  accordée  bonne,  sincère,  fidelle,  vraye, 
entière,  parfaicte  et  ferme  paix  et  amytié,  fraternité,  union,  ligue, 
intelligence  et  confédéracion  indissoluble  et  perpétuelle  entre  le  roy, 
nostre  souverain  seigneur,  et  Madame,  régente  en  France  en  son  absence, 
et  très  hault  et  très  puissant  prince  Hanry  huitiesme  de  ce  nom ,  par 
la  grâce  de  Dieu ,  roy  d'Angleterre  ;  pour  eulx,  leurs  hoirs  et  succes- 
seurs, leurs  royaulmes,  pays,  citez,  villes,  terres  et  seigneuries,  places 
et  chasteaulx,  vassaulx,  et  subjectz,  tant  par  mer,  terre,  que  eaux 
doulces  ;  par  laquelle  toutes  injures  et  offences  faictes  de  faict  et  de 
parolle  durant  les  guerres  dernières ,  ont  esté  et  sont  abolyes  et  estainc- 
tes  ;  et  ne  pourront  l'ung  ne  l'autre  desd.  roys,  leurs  hoirs  ou  succes- 
seurs, envahir,  guerroyer  ne  assaillir,  ne  souffrir  estre  envahys,  guer- 
royésou  assaillysles  royaulmes,  pays,  terres  et  seigneuries,  citez,  villes, 
chasteaulx,  limittes  de  présent  appartenante  l'ung  ou  l'autre  desd. 
princes,  et  que  nul  desd.  seigneurs  princes  ne  bailleront  respective- 
ment ne  souffreront,  consentiront,  permectront,  ou  dissimuleront 
estre  baillé  par  l'ung  de  leurs  vassaulx  et  subjetz  aux  ennemys  l'ung 
de  l'autre,  passaige,  port,  faveurs,  ayde,  argent,  victuaille,  armes, 
artillerye ,  ou  munictons,  navires,  gens  de  guerre,  ne  autre  chose, 
quelle  qu'elle  soit,  par  mer  ou  par  terre;  mais  s'entredeffendront, 
garderont  et  ayderont  l'ung  l'aultre  leurs  royaulmes,  pays,  terres  et 
seigneuries,  citez ,  villes,  chasteaux  et  lymittes  par  eulx  respectivement 
tenues  et  possédées,  vers  et  contre  tous  princes  et  potentatz,  et  tous 
autres  de  quelque  dignité  ou  auctorité  spirituelle  ou  temporelle  qu'il z 
puissent  estre ,  et  de  quelque  degré  de  consanguinité  ou  affinité  qui 
les  atouchent ,  sans  aucun  en  excepter.  Et  si  ne  pourront  lesd.  seigneurs 
roys  prendre  en  leur  protection  ,  favoriser,  recepter  ou  retenir  en  leurs 
royaulmes,  ou  quelque  autre  lieu ,  ne  souffrir  y  estre  favorisez ,  recep- 
tez  et  entretenuz ,  ou  retenuz  aucuns  rebelles  ou  traistres,  notez  et  sus- 
pectz  de  crime  de  lèse  majesté,  des  subgetz  de  Tung  ou  l'autre  desd. 
princes;  mays  seront  tenuz  les  rendre  et  remectre  es  mains  du  prince 
desd.  rebelles  ou  traistres  qui  les  requerra,  ou  du  porteur  des  lettres 
certifficatoires  dud.  prince ,  dedans  vingt  jours  après  qu'il  aura  esté 
requiz.  Plus  a  esté  accordé  que  les  vassaulz  de  l'ung  et  de  l'autre  desd. 
roys  et  royaulmes  pourront  sans  aucun  destourbier  ou  empeschement , 
lettre  de  congié  ou  saulfconduyt,  aller  d'ung  royaulme  à  l'autre,  han- 
ter, converser,  fréquenter,  communiquer,  traffiquer,  marchander,  ven- 

dre,  aehetter  toutes  sortes  de  marchandises  et  joyaulx  non  prohibez  et 
deffenduz  par  les  loix  et  statuz  des  pays  et  royaulmes  ;  repasser,  venir 
et  retourner  et  demourer  franchement  et  seuremenl  avec  leurs  hardes , 
meubles,  marchandises,  navires,  charrois,  voictures,  chevaulx,  armu- 
res ,  et  autres  biens  queizconques ,  sans  qu'ilz  puissent  estre  arrestez 
par  marque,  contremarque,  soit  par  mer,  par  terre  et  eaues  dout- 
ées; tous  péaiges  et  subsides  nouveaulx  imposez  et  mys  suz  puys  cin- 
quante ans  du  jour  et  dacte  dudit  traicté,  estainctz  et  abatuz  ;  et  seront 
les  prisonnyers  de  guerre  de  l'ung  et  de  l'autre  desd.  royaulmes,  moin- 
dres de  princes  ou  de  contes,  franchement  et  quictement  reiaschez  et 
délivrés  d'une  part  et  d'autre.  Ou  quel  traicté  de  paix  ont  esté  et  sont 
comprins  les  alliés  et  confédéréz  de  l'ung  et  l'autre  desd.  princes.  Et 
dedans  quatre  moys  après  ceste  présente  publication  par  leurs  lettres 
patentes,  qu'ils  seront  tenuz  d'envoyer  à  Tung  et  à  l'autre  desd.  princes, 
ilz  déclairent  qu'ilz  la  veullent  accepter,  c'est  assavoir  de  la  part  du 
Roy  nostre  souverain  seigneur,  notre  sainct  père  le  Pape,  le  Sainct  Siège 
apostolique,  le  roy  d'Escosse,  le  roy  de  Portugal ,  le  roy  de  Hongrie, 
le  roy  de  Navarre,  le  duc  et  seigneur  de  Venise,  le  duc  de  Savoye,  le 
duc  de  Lorraine,  le  duc  de  Gueidres,  le  duc  de  Ferrare,  messieurs  les 
Suysses,  le  marquis  de  Montferrat,  le  marquis  de  Salusses. 

«  Plus  a  esté  accordé  que  si  aucuns  des  comprins  aud.  traicté  avoit 
prins  et  occupé  sur  nostre  souverain  seigneur  aucunes  terres  et  sei- 
gneuries depuis  le  traicté  faict  à  Londres  en  octobre  l'an  m.  d.  xviii  ; 
que  nonobstant  lad.  compréhension ,  icelluy  seigneur  les  pourra  re- 
couvrer sur  eux ,  et  ne  donnera  le  roy  d'Angleterre  à  aucuns  desd. 
comprins  pour  la  deffeose  desd.  choses  occupées,  faveur  ny  assistance. 
Donné  à  Londres,  le  xvii"  jour  de  septembre  l'an  m.  d.  xxv.  » 

LoYSB.  Signé,  Robertet. 

Et  après  icelles  lettres  veues,  ont  incontinent,  en  la  présence  dud. 
arche vesque,  ordonné  mandements  estre  faiz  et  envoyez  aux  conseil- 
lers de  la  ville  pour  eulx  trouver  au  lendemain  à  deux  heures  de  rele- 
vée en  l'ostel  d'icelle,  affin  d'ad viser  la  manière  de  procedder  en  la 
matière;  ce  qui  fut  faict. 

Auquel  jour  de  lendemain ,  qui  estoit  le  mardy  xxvi"*  du  moys  de 
septembre,  se  sont  trouvez  oud.  hostel  de  la  ville,  messieurs  du  bureau, 
monsieur  le  président  Cleutin,  maistre  Loys  deHarlay,  maistre  Nicolle 
Seguier,  sire  Mary  Bureau ,  maistre  Charles  de  Montmirail ,  maistre 
Germain  de  Marie,  maistre  Augustin  de  Thou ,  maistre  Jacques  Laloyau, 
tous  conseillers  de  la  ville;  et  là,  en  leurs  présences,  ont  esté  leuespar 


( 


23 

monsieur  le  prevost  des  marchans,  maistre  Jehan  Morin,  le$d.  lettres  de 
madame  la  Régente.  Ce  fait  leur  a  demandé  leurs advis  de  ce  qui  semble- 
roit  bon  à  faire  en  ceste  matière,  pour  donner  response  à  lad.  dame.  Par 
l'advis  et  oppinion  desquelz  a  esté  délibéré  que  ceste  matière  estoit  de 
crosse  importance  et  toucheoit  ung chacun;  pourquoy  estoit requiz estre 
pour  ce  fête  grosse  et  notable  assemblée  en  la  grant  salle,  et  y  estre  ap- 
peliez gens  notables  de  tousestats,  tant  d'église  et  de  l'Université  que 
de  la  court  de  parlement,  chambre  des  comptes,  généraulx  de  la  jus- 
tice et  d'autres  cours  et  jurisdictions  de  Paris,  les  conseillers  de  la 
ville ,  les  quarteniers  avecques  bon  et  gros  nombre  de  bourgeois  et  mar- 
chans de  chacun  quartier  d'icelle  ville;  et  là  en  icelle  assemblée  faire 
lecture  desd.  lettres  et  dem'tnder  les  oppinions  des  assistans,  pour,  selon 
la  commune  oppinion,  prandre  conclusion  de  la  respouce  à  faire, 

—  Du  mercredy  iv*  jour  d'octobre  m.  d.  xxv. 

En  assemblée  faicte  en  la  grant  salle  de  l'ostel  de  la  ville,  ouquei 
estoient  appeliez  gens  de  tous  estais  tant  d'église  ,  révérend  père  en 
Dieu  monseigneur  l'évesque  de  Paris,  le  recteur  de  l'Université  et  les 
députez  des  facultez,  les  abbez  de  Saincte  Geneviesve  et  de  Sainct 
Magloire,  les  prieurs  des  Célestins  et  de  Sainct  Martin  des  Champs,  et 
autres  gens  d'église,  messeigneurs  de  la  court  de  Parlement  en  tel 
nombre  qu'il  leur  plairoit  députer,  messieurs  des  Comptes,  les  géné- 
raulx de  la  justice  des  aydes  et  autres  officiers  du  Roy  et  autres  cours 
et  juridictions  de  Paris,  les  conseilliers  et  quarteniers  de  la  ville  et  bon 
et  gros  nombre  de  notables  bourgeois  et  marchans  dïcelle,  jusques  au 
nombre  de  troys  ou  quatre  cens  personnes, pour  oppiner  sur  la  response 
à  faire  aux  lettres  de  madame  la  Régente  par  elle  envoyées  à  la  ville, 
touchant  le  traicté  de  paix  par  sesembassadeurs  fait  et  accordé  avecques 
le  roy  d'Angleterre,  et  les  obligations  requises  par  ses  dites  lettres  estre 
passées  par  lad.  ville  tant  en  général  qu'en  particulier,  selon  la  forme 
par  elle  envoyée,  pour  l'entretennement  dud.  traicté  de  paix,  qui  autre- 
ment demourera  nul  et  sans  effet.  Est  venu  en  lad.  assemblée  monsei- 
gneur l'archevesque  d'Aix,  avant  que  l'on  eust  commancé  à  oppiner; 
lequel  a  dit  que  depuys  huit  jours  en  çà,  madame  la  Régente,  mère 
du  roy,  lui  avoit  envoyé  ung  pacquet  de  lettres  dont  les  unes  s'adres- 
soient  à  la  ville ,  qu'il  avoit  baillées  aux  prévost  des  marchans  et  esche- 
vins,  et  les  autres  s'adressoient  à  lui  ;  par  lesquelles  siennes  lad.  dame 
luy  escripvoit  qu'il  eust  à  présenter  celles  de  la  ville  et  remonstrer  que, 
pour  avoir  paix  et  repos  en  France,  elle  a  procuré  et  tant  fait  par  ses 
embassadeurs  qu'elle  avoit  envoyez  en  Angleterre,  qu'elle  avoit  en 
paix  avecques  le  roy  d'Angleterre  et  telle  qu'elle  l'espéroitde  durée; 

et  que  par  le  moyen  dMcelle  l'on  trouveroit  grant  ayde  à  la  liberté  et 
délivrance  du  Roy  ;  en  faisant  lequel  traicté  et  accord  de  paix  estoit 
promis  faire  ratiffier  les  articles  contenuz  en  icelluy  par  les  bonnes 
villes  de  ce  royaume,  autrement  l'accord  seroit  nul  et  sans  effect;  à  celle 
cause  requéroit  lad.  dame  que  ceste  ville  de  Paris,  qui  est  la  princi- 
palle  et  première  des  autres  et  à  laquelle  chacune  prendra  exemple, 
passast  lad.  promesse  et  obligation  selon  la  forme  et  teneur  qu'elle  leur 
avoit  envoyée,  qui  sera  cause  d'ung  gros  bien^  prouffit  et  utilité  pour 
tout  le  royaume.  Et  a  sur  ce  ledit  monseigneur  d'Aix  monstre  ses  lettres 
que  lad.  dame  luy  avoit  envoyées,  lesquelles  ont  été  leues  en  lad. 
assemblée.  Cela  fait  a  commancé  de  louer  la  paix,  laquelle  doibt  estre 
désirée  par  ung  chacun  ,  et  a  bien  grandement  desduict  le  bien  qui  en 
vient  et  le  dommaige  qui  en  peult  venir  au  contraire  en  ayant  guerre; 
aussy  a  fort  loué  mad.  dame  et  les  princes  de  France  qui  ont  trouvé 
moyen  d'entrer  en  ceste  paix  ;  et  que  pour  icelle  avoir,  a  convenu  à  mad. 
dame  et  ses  embassadeurs  faire  promesse  de  faire  passer  et  promeclre 
par  ceste  ville  et  plusieurs  autres  bonnes  villes  de  ce  royaume  d'entre- 
tenir les  articles  contenus  en  icelluy  traicté  de  paix,  Icsquelz  vraisem- 
blablement ne  peuvent  estre  que  bons,  selon  le  cas,  car  l'embassadeur 
qui  a  conduict  la  matière  est  natif  de  ceste  ville-;  et  est  à  extimer  qu'il 
en  a  fait  du  myeulx  qu'il  a  peu;  et  en  accordant  iceulx  articles,  selon  la 
mynute  que  la  ditte  dame  a  envoyée,  sera  paix  entière  entre  ce 
royaume  et  celuy  d'Angleterre  et  moyen  de  l'avoir  avecques  d'autres. 
Acelle  cause,  icelluy  monseigneur  d'Aix,  pour  soy  mectreen  son  debvoir, 
a  prié  et  requiz  de  par  lad.  dame  les  assistans  de  donner  telle  responce 
qu'elle  ayt  cause  d'en  estre  contante  pour  le  bien  du  Roy  et  de  la 
chose  publique  du  royaulrae.  Ce  fait,  s'est  retiré  hors  lad.  salle. 

Après  ce,  monsieur  le  prevost  des  raarchans  a  fait  lire  lesd.  lettres 
de  Madame,  dont  cy  dessus  est  faicte  mention  et  lesquelles  sont  trans- 
crlptes  ci-devant  soubz  le  xxv*  jour  de  septembre ,  ensemble  deux  for- 
mulaires Tung  en  latin  contenant  la  forme  de  Tobligacion  qu'elle  requiert 
estre  passée  par  ceste  ville,  laquelle  obiigacion  mond.  sieur  le  prevost 
des  marchans  a  déclairé  en  françoys  pour  ceulx  peult-estre  qui  ne  l'en- 
tendoient,  et  l'autre  en  françoys,  contenant  la  forme  de  la  publicacion 
de  paix  qui  s'en  ensuyvra.  Ce  fait,  a  sur  ce  demandé  particulièrement 
les  advis  et  oppinions  aux  assistans,  et  a  esté  par  leurs  oppinions  déli- 
béré que  l'assemblée,  pour  telle  matière,  n'estoit  quant  à  présent  suffi- 
sante pour  y  oppiner,  et  mesmement  que  les  principaulx  tant  gens 
d'église  que  officiers  du  Roy  des  cours  et  jurisdictions  de  ceste  ville 
qui  y  avoient  esté  appeliez,  comme  dit  est,  n'y  estoient  présens  ne  ve- 


nuz,  et  aussy  qu'il  estoit  expédient  et  requiz  de  veoir  préallablement 
les  articles  de  l'obligacion  requise  par  lesd.  lettres  de  Madame  estre 
passée  par  cested.  ville;  et  à  ceste  cause,  qu'il  convenoit  remectre  ceste 
assemblée  en  plus  grant  compaignye  à  ung  autre  jour  qui  sera  advisé  ; 
et  y  rappeller  derechef  messieurs  de  la  court  de  Parlement  en  tel  nom- 
bre qu'il  leur  plaira ,  jusques  à  dix  ou  douze  personnes  ;  messieurs  des 
comptes  et  autres  officiers  du  Roy  des  cours  et  juridictions  de  Paris, 
chappitre  de  Paris,  le  recteur  de  l'Université  accompaigné  d'aucuns 
docteurs  députez  des  facultez,  les  abbez  de  saincte  Geneviesve  et  de 
sainct  Magioire,  les  prieurs  de  saint  Martin  des  Champs  et  des  Céles- 
tins,  les  conseilliers  et  quarteniers  (ie  la  ville,  avec  bon  nombre  de  no- 
tables bourgeois  et  marchans  d'icelle  ville,  à  ce  que  les  ungs  ne  s'ex- 
cusent sur  les  autres;  et  sera  requiz  cependant  d'avoir  les  articles  dud. 
traicté  avant  que  d'oppiner  en  la  matière ,  si  a  esté  ainsy  conclud. 
— Autre  assemblée.  L'an  m.  d.  xxv,  le  samedy  jour  sainct  Simon  sainct 
Jude,  xxviii*  jour  d'octobre,  estans  au  bureau  de  la  ville  monsieur  Je- 
han Morin,  prevost  des  marchans,  sires  Claude  Foucault  et  Jehan  Tur- 
quain,  eschevins;  sont  venuz  aud.  bureau  messeigneurs,  monseigneur 
l'archevesque  d'Aix,  lieutenant  du  Roy,  le  seigneur  d'Allègre,  prevost 
de  Paris  et  monsieur  de  Jonas  cappitaine  ;  et  a  dit  ledit  monseigneur 
d'Aix  que  depuis  l'assemblée  faicte  en  l'hostel  de  la  ville  pour  rendre 
responce  aux  lettres  de  Madame,  touchant  le  traicté  de  paix  par  elle  faict 
avecques  les  Angloix,  où  il  avoit  fait  les  remonstrauces ,  selon  la  charge 
à  luy  donnée  par  lettres  de  laditte  dame  e*  requiz  sur  ce  luy  estre  donné 
responce  (et  après  s'estoit  retiré  d'icelle  assemblée  pour  lesser  oppiner 
les  assistans  en  leur  liberté),  ne  luy  avoit  encore  esté  faicte  aucune  res- 
ponce de  par  la  ville  :  parquoy  n'avoit  peu  advertir  lad.  dame  de  chose 
certaine,  mais  bien  avoit  entendu  par  quelcun,  que  l'assemblée  n'avoit 
esté  trouvée  par  les  assistans  suffisante  pour  oppiner  lors  sur  l'affaire, 
au  moyen  de  plusieurs  gros  et  principaulx  personnages  tant  d'église 
que  d'officiers  du  Roy  et  autres  notables  personnes  qui  n'y  estoient 
comparuz,  combien  qu'ilz  y  eussent  esté  appeliez  ;  et  aussy  qu'il  estoit 
bien  requiz,  pour  la  gravité  de  la  matière,  veoir  les  articles  dont  l'on  re- 
quéroit estre  passé  obiigacion  ;  à  ces  causes  avoit  esté  remise  l'assemblée 
à  ung  autre  jour  où  seroient  rappelez  de  rechef  les  défaillans  et  autres 
en  plus  grant  nombre,  et  cependant  l'on  reconnoitroit  les  articles.  Or 
en  cest  interval  Madame,  esbahye  qu'elle  n'avoit  eu  nouvelles  de  la 
ville,  a  escript  à  mond.  sieur  le  prevost  de  Paris  d'en  parler  derechef  à 
la  ville,  et  envoyé  par  deçà  ledit  sieur  de  Jonas  là  présent,  pour  eu- 
tendre  dont  procédoit  le  délay  affin  d'en  estre  advertye  :  ce  que  ledit 


26 

prevost  de  Paris  et  sieur  de  Jouas  ont  déclairé  estre  vray  ;  et  estoit  ta 
cause  qui  les  avoit  là  admeuez,  et  ont  requis  ausd.  prevost  et  esche- 
vins  de  faire  leur  assemblée  et  y  mectre  fin.  Et  pour  satisfaire  à  la  déli- 
béracion  de  la  ville  et  veoir  les  articles  dudit  traicté  de  paix ,  ledit 
monseigneur  d*Aix  a  dit,  combien  qu'ilz  n^eussent  de  Madame  aucune 
charge  expresse,  ny  de  son  conseil,  de  les  monstrer,  ny  bailler  à  la  ville 
ne  autres,  et  qu'il  n'est  pas  tousjours  besoing  que  toutes  choses  que  les 
Roys  et  Princes  font,  soient  monstrées  et  communicquées  à  ung  chacun; 
néantmoins,  quant  ilz  ont  considéré  le  grantbien  qui  adviendra  de  ceste 
paix  et  le  grant  zèle  que  Madame  et  les  Princes  y  ont ,  qui  jà  se  sont 
obligez;  d'autre  part  que  lesd.  articles  ont  esté  leuz,  publiez,  enregis- 
trez et  approuvez  en  la  court  de  Parlement;  desirans  rompre  la  cause 
du  retardement  de  responce,  a  mys  peine  de  recouvrer  de  lad.  court 
lesd.  articles  collationnez,  lesquelz  il  a  présentez  en  troys  cayers  ausd. 
prevost  des  marchans  et  eschevins,  pour  les  veoir  et  communiquer  où  ilz 
verront  que  requiz  sera  et  nécessaire;  et  ont  esté  baillez  au  j^reffier  de  la 
ville  pour  les  doubler  à  dilligence ,  afiin  de  les  luy  rendre  pour  reporter 
à  la  court.  Et  de  tout  ce  a  requis  acte  ledit  monseigneur  d'Aix.  Et  ce  fait, 
mond.  sieur  le  prevost  des  marchans  a  prié  et  requiz  mond .  sieur  le  Prévost 
de  Paris,  comme  nobles,  bourgeois  et  cytoiensde  la  ville,  de  soy  trouver 
lundy  prochain  à  deux  heures  de  relevéeaud.  hostel  de  la  ville  à  l'assem- 
blée ordonnée  pour  ceste  matière  ;  ce  qu'il  a  accordé  faire.  Et  lors  mond. 
seigneur  d'Aix  a  dit  qu'il  se  trouvera  semblablement,  et  le  sieur  de  Jonas. 

—  Du  lundy  xxx*  et  pénultime  jour  d'octobre,  l'an  m.  v.  xxv. 

En  l'assemblée  faicte  en  la  grand  saile  de  l'ostel  de  la  ville  de  Paris, 
en  laquelle  estoient  appeliez  pour  eulx  y  trouver,  messeigneurs  de  la 
court  de  Parlement,  messieurs  des  comptes,  les  généraulx  de  la  justice 
des  aydes  et  autres  officiers  du  Roy  es  jurisdictions  de  Paris,  révérend 
père  en  Dieu ,  monseigneur  l'évesque  de  Paris ,  chapitre  de  Paris ,  les 
trésorier  et  chanoines  de  la  Saincte  Chapelle,  les  abbés  de  Saincte  Gc- 
neviefve  et  de  Sainct  Magloire,  les  prieurs  de  Sainct  Martin  des  Champs 
et  des  Celestins,  et  plusieurs  autres  gens  d'église;  monsieur  le  recteur 
de  l'Université ,  avec  tel  nombre  de  docteurs  des  Facultez  qui  luy  plai- 
roit,  messieurs  les  conseilliers  de  la  ville,  les  quarteniers  d'icelle, 
avecques  charge  d'y  appeller  de  chacun  leurs  quartiers,  trente  ou  qua- 
rante notables  personnes  de  divers  estatz,  tant  d'église,  officiers  du 
Roy,  que  bourgeois  et  marchans ,  pour  adviser  et  délibérer  sur  la  res- 
ponce à  faire  aux  lettres  de  Madame  qui  jà  avoient  esté  leues  et  publiées 
en  autre  assemblée  de  ville  pour  ce  faicte,  dès  le  un*  jour  de  ce  moys, 
touchant  l'obligacion  que  lad.  dame  requiert  estre  accordée  et  passée 

par  ceste  ville  de  Paris  pour  l'entretenement  du  traité  de  paix  faict  par 
ses  ambas<iadeurs  avecques  le  Roy  d'Angleterre ,  au  bien  du  Roy  nostre 
sire  et  de  la  chose  publicque  ;  à  quoy  ne  fut  lors  délibéré  sur  lad.  res- 
ponse  pour  cause  des  deffaillans  à  lad.  assemblée;  aussy  qu'il  estoit  bien 
requiz  veoir  les  articles  dud.  traicté  avant  que  d'y  oppiner,  mais  fut 
différée  et  remise  à  autre  assemblée  où  seroient  derechef  rappeliez  lesd. 
défaillans  et  autres ,  et  cependant  seroient  demandez  lesd.  articles  : 
Est  venu  monseigneur  l'arcevesque  d'Aix ,  lequel  a  récité  de  rechef 
ce  qu'il  avoit  dit  et  remonstré  de  par  lad.  dame  en  lad.  assemblée 
du  IV' jour  de  ce  moys,  en  louant  la  paix  et  le  grand  bien  qui  en  peult 
advenir ,  et  au  contraire  le  mal.  Et  comme  mad.  dame  et  messieurs  les 
princes  et  seigneurs  du  sang   s'obligent  semblablement  comme  l'on 
requiert  à  la  ville  s'obliger,  et  qu'il  y  a  d'autres  bonnes  villes  aussy  re- 
quises de  passer  semblables  obligations,  dont  les  unes  les  ont  jà  passées  ; 
et  que,  considérez  les  maux  qui  adviennent  de  la  guerre,  l'on  doibt 
aymer  et  louer  toutes  personnes,  sy  p(^tiz  personnaiges  soient  ilz ,  qui 
,  se  meslent  de  traicter  paix.  A  aussy  remonstré  que  ceste  ville,  qui  est 
la  principalle  et  la  capitalle  du  royaume,  doibt  estre  exemple  aux  au- 
tres ,  et  que  Madame  a  ceste  foy  envers  la  ville  ;  toutesfoys  pour  cause 
qu'elle  n'a  encores  eu  aucune  responce  de  la  ville  sur  sesd.  lettres,  a 
envoyé  M.  de  Jonas,  cy  présent,  notable  et  discret  gentilhomme,  pour 
entendre  dont  ce  procède  et  luy  en  faire  rapport  ;  et  qu'il  est  bien  à 
considérer  que  messieurs  les  princes  et  seigneurs  du  sang ,  ne  monsei- 
gneur le  chancellier  qui  est  sage  et  prudent,  n'eussent  jamay s  agréé, 
ne  consenty  le  traicté  tel  qu'il  est,  s'ilz  n'eussent  entendu  et  congnu  le 
grand  bien  qui  en  adviendra.  A  ces  causes  et  autres  plus  amplement 
par  luy  alléguées,  a  requis  l'assistance  pour  et  ou  nom  du  Roy  et  de 
lad.  dame,  qu'ilz  vueillent  accorder  et  expédier  lad.  obligacion,  sellon 
la  forme  qu'elle  a  pieça  envoyée.  En  ce  faisant  sera  la  ville  cause  d'un 
bien  universel,  car  s'en  ensuivra  paix  et  abréviation  de  la  délivrance 
de  la  personne  du  Roy. 

Après  ce  led.  sieur  de  Jonas  a  dit  :  «  Messieurs,  je  ne  vous  sauroys 
plus  que  dire  ;  monsieur  d'Aix  a  tout  dit.  »  Et  sur  ce  monsieur  le  prevost 
des  marchans  a  dit  ausd.  sieur  d'Aix  et  de  Jonas  :  «Messieurs,  vous 
savez  quant  l'on  s'oblige,  l'on  veult  bien  savor  à  quoy,  et  avoir  seureté 
de  n'en  porter  aucun  dommaige.  »  Et  lors  led.  monsieur  d'Aix  a  répondu  : 
quant  à  'l'obligacion ,  il  l'a  demandée  et  demande  en  la  forme  qu'il  a 
pieça  présentée  de  par  mad.  dame;  et  au  regart  de  la  seureté,  il  ne  faict 
nulle  doubte  que  Madame  ne  la  baille  telle  que  on  vouldra  ;  et  jà  eu  fait 
en  semblable  cas  à  monsieur  de  Montmorancy  et  autres  ;  par  quoy  la 

ville  n'y  aura  dommalge.  Et  ce  a  confermé  led.  sieur  de  Jonas,  puys 
s'en  sont  partiz  de  l'assemblée  lesd.  monsieur  d'Aix  et  de  Jonas. 

Après  ce,  monsieur  le  prévost  des  raarchans,  maistre  Jehan  Morin 
a  dit  :  «  Messieurs,  vous  avez  entendu  le  propox  de  messieurs  d'Aix 
et  de  Jonas,  et  le  bien  qui  vient  de  paix.  Geste  matière  est  de  telle 
importance  que  c'est  raison  que  ceulx  qui  y  sont  appeliez  se  tiennent, 
et  que  chacun  en  oppine  en  liberté  et  conscience;  et  pour  ce,  s'il  y 
a  aucuns  cy  présens  qui  n'ayent  esté  appeliez  céans,  ilz  doibvent  vuy- 
der.  Plusieui-s  villes  nous  ont  escript  auxquelles  n'avons  voullu  faire 
responce,  et  ad  ce  que  entendons,  se  veullent  descharger  sur  nous,  et 
pour  ce  il  y  fault  bien  entendre  qu'ilz  ne  facent  aucune  excuse  sur 
nous.  Madame  par  cy  devant  a  escript  et  envoyé  à  la  ville  deux  lettres, 
avecques  deux  formulaires,  l'ung  d'obligacion  et  l'autre  de  publication 
de  paix.  Dès  lors  feismes  noslre  debvoir  de  faire  l'assemblée ,  et  en 
icelle  furent  appelez  messieurs  les  Évesque  et  Chappitre  de  Paris,  l'u- 
niversité, les  abbez,  prieurs  et  autres  colleiges  et  communaultez  d'é- 
glise, la  court  de  Parlement ,  la  chambre  des  Comptes ,  les  généraulx 
et  la  justice  et  autres  ofHciers  du  Roy  es  jurisdictions  temporelles,  si 
comme  il  nous  est  apparu  par  escript  et  rapport  des  quarteniers  qui  ont 
charge  d'appeller  ceux  qui  sont  à  appeller  aux  assemblées  ;  et  pour  ce 
que  les  dessusd.  appeliez  ne  se  trouvèrent  en  lad.  assemblée  et  aussy 
que  plusieurs  des  bourgeois  et  marchans,  qui  semblablement  y  avoient 
esté  appeliez,  ne  s'y  trouvèrent,  à  ces  causes  fut  ad  visé  et  oppiné  par 
les  assistans  que  la  compaignye  n'estoit  pas  entière  ne  suffisante  et 
qu'il  falloit  que  tous  les  dessusd.  se  trouvassent;  et  fut  remys  l'affaire 
à  une  autre  assemblée  où  ilz  seroient  derechef  appeliez.  «  Et  pour  y 
satisfaire,  lesd.  prévost  des  marchans  et  eschevins  seroient  allez  en  lad. 
court  de  parlement,  les  supplier  eulx  trouver  à  l'assemblée  qui  se  feroit, 
lesquelz  de  la  court  se  seroient  excusez;  toutesfois  et  nonobstant  leurs 
excuses,  ilz  et  les  dessusd.  auroient  esté  rappeliez  par  lesd.  quarteniers 
àcejourd'huy  de  relevée.  Et  ce  malin,  lad.  court  auroit  mandé  led. 
prévost,  luy  auroient  fait  remonstrance  et  excuses,  et  l'auroient chargé 
et  remonstré,  en  ceste  présente  assemblée,  que  par  plusieurs  considé- 
rations ilz  ne  pouvoient,  ne  se  debvoient  trouver,  car  ilz  en  avoient  jà 
délibéré  et  conclud  ;  et  dont  s'estoit  ensuy  vy  arrest  d'approbacion  desd. 
traictez;  que  toutes  voyes  par  ce,  ilz  n'entendoient  desdaigner  la  com- 
paignye, et  qu'ilz  sont  cithadins,  prestz  au  service  du  Roy  et  bien 
de  la  ville,  et  comme  telz  se  sont  employez.  Oultre  a  dit  led.  prévost 
que,  pour  ce  que  en  lad.  assemblée  dernière,  fut  semblablement  advisé 
et  conclud  de  veoir  les  traictez  et  appoinctemens  pour  lesquelz  Madame 

demande  à  la  ville  Tobligacion  dont  est  question,  samedy  dernier, 
messieurs  d'Aix  et  de  Jonas  les  leur  apportèrent  céans  au  bureau,  qui 
ont  esté  par  eulx  veuz.  Et  pour  ce  que  seroit  chose  longue  et  prolixe  à 
les  lire,  et  qu'ilz  ont  esté  veuz  et  publiez  en  lad.  court  de  parlement, 
et  que  la  compaignye  qui  est  présente,  se  doibt  contenter  et  luy  doibt 
suffire  qu'on  en  face  récit  :  à  ceste  cause  a  déduit  et  déclaré  led.  pré- 
vost lesd.  traictez  en  la  forme  qui  s'ensuyt.  Que  pour  le  bien  de  paix, 
les  ambassadeurs  de  France,  du  nombre  desquelz  est  le  premier  prési- 
dent de  Rouen  qui  est  personnaige  qualiffié,  comme  chacun  scet,  natif 
de  ceste  ville  de  Paris ,  et  qui  en  veult  le  bien  et  prouffit  d'une  part,  et 
les  ambassadeurs  d'Angleterre  d'autre ,  ont  par  commission  expresse  de 
Madame,  fait  ensembiement  trois  traictez  d'ung  mesme  jour,  depuys 
auctorisez  par  Madame,  leuz,  publiez,  enregistrez  et  approuvez  par 
la  court  de  parlement ,  à  Paris  ;  l'ung  desd.  traictez  parle  et  touche 
principallement  la  jurisdiction  des  amiraulx  et  vis-admiraulx  du  navi- 
gaige  de  la  mer ,  et  de  cela  ne  pourroit  thumber  aucune  difficulté  par 
entre  nous  ;  le  second  est  paix  final  le  et  entière  entre  le  Roy  et  nous 
d'une  part,  le  Roy  d'Angleterre  et  les  Angloix  d'autre,  et  estre  amys  des 
amys  et  ennemys  des  ennemys;  et  en  ce  faisant,  le  Roy  d'Angleterre 
promect  de  faire  tout  son  debvoir  de  la  délivrance  du  Roy  :  Dieu  par  sa 
saincte  grâce  veille  que  ainsy  se  facel  et  n'y  a  homme  de  bon  enten- 
dement qui  ne  le  doibve  désirer.  L'aultre  et  tiers  est  que,  pour  demeurer 
quictes  de  plusieurs  sommes  de  deniers,  en  quoy  le  Roy  se  dit  estre 
tenu  envers  le  Roi  d'Angleterre  du  temps  passé,  finablement  le  tout 
compté  et  calculé ,  le  Roy,  par  led.  traicte,  doibt  payer  pour  une  fois 
aud.  roi  d'Engleterre ,  deux  millions  d'escus  couronne,  et  cinquante 
deux  mille  six  cens  tant  escus  solleil,  à  icelle  somme  paier  par  termes  et 
années,  et  après  lad.  somme  entièrement  paiée,  payer  au  Roy  d'Angle- 
terre durant  sa  vie  naturelle  seullement  cent  mil  escus  couronne,  et 
deux  mil  six  cens  tant  escus  solleil  par  an.  Et  affin  que  les  choses  fus- 
sent de  bon  effect,  auroit  esté  voullu  que,  selon  la  mynucte  qui  se  fai- 
soit  et  accordée  par  lesd.  ambassadeurs,  plusieurs  de  messieurs  du  sang, 
princes  et  autres  seigneurs  s'y  obligeroyent  ;  ce  qu'ilz  ont  faict,  savoir 
est  :  messieui*s  le  cardinal  de  Bourbon ,  les  ducs  de  Vendosmois  et  de 
Longueville,  le  conte  de  Sainct  Pol,  le  sieur  de  Lautrec  conte  de  Com- 
rainges,  le  sieur  de  Montmorency,  le  grand  séneschal  de  Normandye, 
le  comte  de  Bryenne ,  et  autres;  aussy  les  villes  de  Paris,  Lyon,  Or- 
léans, Thoulouse,  Amyens,  Rouen,  Bourdeaulx,  Tours  et  Reims.  Et 
n'a  point  veu  led.  prévost  que ,  quelque  chose  que  aucuns  ayent  voulu 
dire  que  la  ville  de  Paris  soyt  obligée,  sûr  peine  d'interdict,  ou  d'excom- 

munieroent ,  oa  prinse  de  corps.  Et  pour  ce  pour  bien  oppiner  en  cesl 
affaire,  fault  considérer  le  bien  qui  nous  peult  advenir  au  royaulme  par 
le  moien  de  la  paix,  et  du  dommaige  au  contraire;  et  ne  pevent  les  par- 
ticuliers faire  difHcuIté  d'obliger  les  biens  du  corps  de  la  ville  Sur  la 
difficulté  qu'on  pourroit  faire  d'obliger  les  biens  des  particuliers,  comme 
il  a  jà  dit,  les  personnes  ne  sont  obligez  ne  en  corps,  ne  censures  d'é- 
glise; et  sur  la  difficulté  de  leurs  biens  qu'ilz  craignent  estre  exécutez  à 
faulte  de  paiement  ausd.  termes,  ne  croyt  pas  ledit  prévost  qu'il  y  ayt 
deffault  aux  paiemens  et  termes,  ne  que  lesd.  particuliers  y  puissent 
avoir  cy  après  perte  ou  dommaige  ;  et  uéantmoins  pour  en  oster  la 
suspicion,  seroit  bon  d'aviser  que  Madame  leur  baillast  seureté  d'iu- 
dempnité,  et  que  sur  ce  chacun  y  advise  et  en  oppine.  Et  leur  a  sup- 
plié que,  en  oppinant,  soient  prudens  et  sniges  de  ne  dire  chose  qui  puisse 
et  doibve  desplaire  au  Roy,  à  Madame  et  a  messieurs  du  conseil  ;  et 
que  s'il  y  avoit  quelcun  faisant  le  contraire ,  il  ne  luy  seroit  pas  souf- 
fert, raaysen  seroit  reprins  comme  il  appartient;  et  si  supplie  qu'on 
ne  rapporte  point  autrement  que  ainsy  qu'il  a  esté  dit  et  fait. 

Et  après  lesd.  remonstr\nces  faictes,  mond.  sieur  le  prévost  des  mar- 
chans  a  demandé  séparément  aux  assistans  leurs  oppinions;  lesquclz 
ont  esté  d*avys  de  remectre  la  matière  à  aultre  et  plus  ample  assemblée, 
parce  que  les  principaulx  personnaiges  de  ceste  ville,  tant  d'église  que 
officiers  du  Roy,  qui  dussent  estre  cy  présens ,  pour  y  donner  leurs 
oppinions,  ne  y  sont  venuz;  et  qu'ilz  y  soient  rappeliez;  et  cependant 
que  l'on  doibt  bailler  à  chacun  quartenier  le  double  des  contractz  du 
traicté  de  paix ,  pour  les  communiquer  avecques  aucun  nombre  de 
notables  personnes  de  leurs  quartiers,  et  adviser  et  digérer  entre  eulx 
ce  qui  leur  sembleroit  bon  de  faire  pour  en  estre  fait  rapport  à  lad. 
assemblée,  et  [par]  icelle,  le  tout  oy ,  en  estre  délibéré  et  conclud  ;  et  sur  la 
forme  des  préparatifs  de  faire  icelle  assemblée,  pour  ce  que  aucuns  ont 
esté  d'avis  que  chacun  quartenier  et  les  mandez  de  son  quartier  se  re- 
tirassent céans  pour  en  communiquer  en  chacun  quartier  séparément  ; 
les  autres  que  ilz  se  doibvent  retirer  en  la  maison  de  chacun  quarte- 
nier pour  adviser  comme  dessus;  et  les  autres,  que  l'ung  ne  l'autre  ne 
se  doibt  faire ,  mays  en  venir  oppiner  céans  en  plaine  assemblée  :  se 
sont  confusément  gectées  et  proférées  diverses  voix  et  oppinions  sans 
ordre,  lesquelles  n'ont  peu  estre  entendues  ni  rédigées  par  escript,  et 
sans  y  mectre  fin  ne  conclusion  s'est  départie  rassemblée. 

—  Du  raardy  vu*  jour  de  novembre  l'an  m.  d.  xxv. 

A  esté  faicte  assemblée  au  bureau  de  la  ville  de  messieurs  les  con- 
seillers et  des  quarteniers  d'icelle,  et  se  sont  trouvez  monsieur  de  Lissy, 

maistre  Nicolle  Seguier,  sire  Mary  Bureau ,  maistre  Nicolle  Charmolue, 
maistre  Jehan  Leclerc ,  maistre  Germain  de  Marie ,  maistre  Jacques 
Laloyau ,  maistre  Charles  de  Montmirail  et  sire  Robert  Le  Lyeve,  tou» 
conseillers  de  la  ville,  et  les  seize  quarteniers ,  excepté  sire  Jehan  Tur- 
quain.  Et  là  monsieur  le  prévost  a  récité  que  en  la  dernière  assemblée 
faicte  en  la  grant  salle ,  le  xxx'  jour  d'octobre  dernier  pour  donner 
responce  aux  lettres  de  Madame,  touchant  l'obligacioo  qu'elle  demande 
estre  passée  par  ceste  ville  et  habitans  d'icelle,  touchant  le  traicté  de 
paix  avecques  les  Engloix ,  la  matière  fut  mise  en  délibéracion ,  mays 
n'y  fut  prinse  aucune  conclusion  pour  cause  de  l'absence  de  plusieurs 
gros  et  notables  personnaiges,  tant  d'église  que  de  l'université,  et  offi- 
ciers du  Roi  es  cours  et  jurisdictions  de  Paris  qui  ne  se  trouvèrent, 
combien  qu'ilz  y  fussent  appeliez;  et  sur  la  forme  de  faire  l'assemblée 
y  eust  diverses  oppinions  :  les  ungs  de  mander  aux  quarteniers  qu'ilz 
assemblent  par  dixaines  ceulx  de  leurs  quartiers,  en  quelque  bon 
nombre,  en  l'ostel  de  céans;  les  autres  qu'ilz  les  assemblent  en  leurs 
maisons,  pour  communiquer  par  chacun  quartier  avec  ses  gens ,  sur  le 
fait  de  l'obligacion  dont  est  question  et  en  faire  rapport  en  l'assemblée 
de  la  ville  prochaine  à  faire  ;  autres  que  Ton  ne  change  point  la  forme 
accoustumée  de  faire  assemblée  ,  et  que  d'en  faire  par  les  quartiers  ou 
dixaines,  auroit  danger  de  ruine  et  division.  Et  pour  ces  différends  n'y 
fut  prinse  conclusion.  Or  samedy  dernier,  la  ville  a  receu  lettres  nou- 
velles missives  de  Madame ,  ensemble  lettres  patentes  par  lesquelles 
elle  n'entendit  jamays  ne  entend  que  la  ville,  ne  habitans  d'icelle, 
portent  ne  seuffrent  aucun  dommaige,  ou  intérest,  en  passant  lad. 
obligacion  ;  et  qu'elle  les  en  fera  descharger  et  rendre  indampnes  par 
le  Roy  ;  et  de  ce  leur  baillera  telles  lettres  de  seureté  qui  sera  advisé. 
Maintenant  est  question  de  faire  assemblée  en  la  grant  salle  pour  faire 
lecture  desdictes  lettres  et  y  donner  responce ,  et  adviser  par  quelle 
forme  se  fera  lad.  assemblée ,  et  en  quel  nombre.  Sur  quoy,  par  les  op- 
pinions de  messieurs  les  conseillers,  a  esté  advisé,  présens  les  dits  quar- 
teniers, que  l'on  y  appelle  tel  nombre  qu'on  y  a  appelle  en  lad.  dernière 
assemblée ,  car  d'en  dimynuer  seroit  donner  cause  de  penser  quelque 
abbuz  ;  et  en  quelle  forme  les  quarteniers ,  sur  ce  oys ,  ont  dit  et  dé- 
clairéque  messieui*s  leur  mandent  ce  qu'ilz  veulent  ;  qu'ilz  sont  prestz 
d'y  obeyr  en  tel  nombre  qu'on  leur  mandera,  pour  venir  à  l'assemblée 
commune;  mays  de  faire  par  eulx  assemblées  par  dixaines,  ceste  voye 
n'est  pas  bonne ,  soit  en  leurs  quartiers  ou  en  l'ostel  de  la  ville,  car  ilz 
ne  seroient  point  obeyz ,  et  ce  seroit  chose  périlleuse;  et  par  ce,  que 
Ton  se  doibt  gouverner  comme  l'on  a  accoustumé ,  et  n'en  pourra  venir 

mal.  Sy  a  esté  conclu  que  Ton  mandera  aux  quarteniers,  comme  l'on 
a  fait  en  lad.  dernière  assemblée,  qu  iiz  appellent  de  tous  estats  chacun 
trente  ou  quarante  personnes  notables  de  leurs  quartiers ,  pour  venir 
.en  rassemblée  au  jour  qu'elle  sera  ordonnée,  combien  que  ce  nombre 
soyt  fort  grant  et  que  auparavant  l'on  n'eust  pas  en  autres  matières 
accoustumé  d'en  appeller  tant.,  mays  pour  ceste  foys  convient  aussy  le 
faire ,  actendu  que  jà  a  esté  ainsy  fait  en  ceste  matière  pour  obvier  à 
toutes  paroi  les  et  malles  pensées. 

—  Du  veudredy  xvii*  jour  de  novembre  m.  d.  xxv. 

Ont  esté  assemblez  au  bureau  de  la  ville  les  seize  quarteniers  d'icelle. 
Et  là  estoientde  par  la  Court  messeigneurs,  monsieur  le  président  Le 
Visteet  monsieur  maistre  Pierre  Cleutin,  conseiller  du  Roy  et  président 
èsenquestes;  et  eulx  assemblez,  a  esté  récité  par  monsieur  le  prévost  des 
marchans  comme  madame  la  Régente,  pour  avoir  responce  de  la  ville 
sur  le  fait  de  Tobligacion  qu'elle  a  par  cy  devant  requise  estre  passée 
par  la  ville ,  touchant  le  traicté  de  paix  par  ses  embassadeurs  fait  avec- 
ques  les  Angloix ,  a  cy  envoyé  messieurs  le  conte  de  Bryenne ,  de 
Montmorency,  et  de  Brenne ,  et  donné  charge  de  remonstrer  à  la  ville 
qu'elle  veuille  donner  fin  et  depesche  à  lad.  responce;  «  lesquelz  nous 
avoient  prié  iiller  devers  eulx  pour  communiquer  sur  l'affaire;  ce  que 
avons  fait,  et  nous  ont  requiz  faire  assemblée  pour  veoir  et  oyr  la  lec- 
ture des  lettres  qu'ilz  ont  de  lad.  dame,  à  ceste  fin.  Pourquoy  à  présent 
estfaicte  cy  ceste  assemblée,  affin  il'adviser  quelz  personnaiges  notables 
pourront  estre  appeliez  en  ceste  affaire,  qui  soient  gens  de  savoir  et 
de  tous  estatz.»  Et  sur  ce  mond.  sieur  le  président  a  dit  que  mond.  sieur 
Cleutin  et  luy  avoient  charge  de  par  lad.  court  de  dire  que,  oultre  les 
conseillers  de  la  ville,  l'on  appellast  par  les  quartiers  jusques  au  nombre 
de  dix  ou  douze  des  conseillers  de  lad.  court ,  telz  que  l'on  adviseroit 
et  qu'ilz  s'y  trouveroient,  et  que  l'on  appellast  aussy  de  messieurs  des 
comptes,  de  messieurs  les  généraulx  de  la  justice  et  d'autres  ju risdic- 
tions  de  ceste  ville ,  monseigneur  de  Paris,  chappilre,  la  saiiicte  Chap- 
pelle,  les  abbez  de  saincte  Geneviesve  et  de  sainct  Magloire  et  autres 
ainsy  que  l'on  advisera.  Et  a  dit  davantaige  que,  combien  que  la  court 
\\ar  cy  devant  se  fut  excusée  de  soy  trouver  es  autres  assemblées,  pour 
ce  qu'elle  avoit  esté  à  oppiner  en  la  matière  par  plusieurs  journées  et 
jusques  à  en  avoir  donné  sur  ce,  leur  arrest,  par  ce  leur  sembloit  qu'ilz 
avoient  fait  ce  que  en  eulx  estoit  ;  et  ne  pourroient  varier  de  ce  que  la 
court  en  avoit  ordonné;  toutesfoys  à  ce  qu'il  ne  semble  que  par  ce 
moyen  l'on  se  voulsist  exempter  d'eulx  y  trouver  et  donner  conseil  aux 
affaires  de  la  ville  :  parce  qu'ilz  ont  entendu  que  l'on  requiert  qu'ilz  y 

viennent  ;  et  s*y  trouveront  et  en  bon  nombre  et  pour  le  moins  au 
nombre  de  dix  ou  douze ,  oultre  ceulx  qui  sont  conseillers  de  la  ville. 
Après  ce,  a  esté  ordonné  que  l'assemblée  sera  faite  à  lundy  prochain  à 
une  heure  de  relevée  précisément  et  appelleront  lesd.  quarteniers  cha- 
cun en  son  quartier  telz  notables  personnaiges  de  divers  estats  tant  d'é- 
glise que  d'officiers  et  bourgeois,  et  en  tel  nombre  qu'ilz  adviseront, 
suyvant  la  dernière  assemblée. 

—  Du  lundy  xx«  jour  de  novembre  m.  d.  xxv. 

En  assemblée  faicte  en  l'ostel  de  la  ville ,  monseigneur  le  comte  de 
Bryenne  a  dit  ;  «  Il  nous  est  commandé  vous  remonstrer  le  grant  bien 
et  utillité  qui  peult  venir  de  la  paix  d'entre  le  Roy  et  les  Angloix,  vous 
suppliant  supporter  et  excuser,  si  je  mal  dictz.  Je  trouve  si  grant  bien 
et  utillité  de  paix,  qu'il  n'est  homme  qui  le  sceust  autrement  dire. 

«  Vous  povez  considérer  que  la  désassemblée  du  Roy  d'Angleterre  et 
de  l'Empereur  sera  cause  de  la  grant  utilité  du  Roy  et  du  royaulme  ; 
et  est  grâce  de  Dieu  que  l'argent  que  l'on  demande,  combien  qu'il  soyt 
deu  despieça,  se  fera  à  plusieurs  paiemens  et  longues  années,  et  que 
c'est  peu  de  charge  en  ce  royaulme;  que  les  autres  villes  prendront 
exemple  sur  vous ,  car  vous  estes  le  myroer  de  toutes ,  et  a  le  Roy  une 
merveilleuse  fiance  en  ceste  ville. 

«Messieurs  de  la  Court,  qui  estes  où  le  corps  et  seureté  du  royaulme 
repose,  et  qu'avez  faict  ce  qui  estoit  en  vous,  je  croy  que  ne  vouliez 
perdre  la  bonne  réputacion  que  le  Roy  a  tousjours  eue  de  vous.  Vous 
congnoissez  que  nous  sommes  à  mesmes  de  choisir  ou  paix  ou  guerre.  » 

Monseigneur  de  Montmorancy  a  dit  qu'il  ne  sauroit  dire  autre  chose 
oultre  ce  que  monsieur  le  conte  de  Bryenne  a  dit. 

«  La  cause  pourquoy  nous  sommes  icy  venuz  est  pour  ce  qu'il  est 
question  du  bien  de  la  paix  et  de  la  délivrance  du  Roy. 

«  J'ay  mys  et  obligé  mon  bien  pour  la  délivrance  du  Roy  et  pour  ac- 
quérir ceste  paix;  je  me  répute  bourgeois  de  Paris,  et  si  je  me  pouvoys 
mectre  en  mil  pièces,  je  m'y  mectrois  voluntiers  pour  le  bien  de  paix 
et  délivrance  du  Roy.  Nous  avons  en  ce  royaulme  en  noz  dictz  :  ung 
Dieu,  ungroy;  à  ceste  cause  debvons  tendre  à  ceste  bonne  paix  et 
confédéracion,  et  par  conséquent  à  la  délivrance  du  Roy.  J'ay  eu  lettres 
puis  naguères  de  mon  filz  monsieur  le  mareschaf,  que  le  Roy  a  une  sin- 
gulière fiance  en  vous  ;  et  luy  délivré ,  est  délibéré  de  venir  veoir  les 
sainctes  reliques  du  Palais  et  de  Sainct  Denis.  » 

Monsieur  Morin,  prevost  des  marchans,  a  dit  qu'il  y  a  quelques 
lettres  que  Madame  a  envoyées  pour  la  seureté  et  garantye  de  la  ville. 

Monsieur  de  Bryenne  a  dit  que  ceulx  d'Amyens  ont  faict  et  accordé 

uoes  lettres  obligatoires  au  cas  pareil  de  celuy  qui  s'offre,  lesquelles 
ont  esté  baillées  au  greffier  pour  estre  leues  en  assemblée. 

Puys  s'en  sont  partis  hors  de  l'assemblée  mesdits  sieurs  de  Bryenne 
et  de  Montmorency,  et,  avant  que  ce  faire,  ont  esté  leues  les  lettres 
missives  et  lettres  p/itentes  de  Madame  pour  la  seureté  de  iobligacion 
dont  est  question. 

Ce  fait,  mond.  sieur  le  prevost  Morin  a  dit  que  c'est  jà  la  troysiesme 
assemblée,  et  en  toutes  les  deux  autres  assemblées  a  tousjours  Madame 
envoyé  lettres. 

Et  pour  ce  que  à  la  première  et  deuxiesme  assemblée  n'estuient  les 
mandez  et  appeliez  présens ,  et  que  en  ceste  assemblée  y  a  des  gens 
notables  et  en  soufflsance,  semble  que  Ton  y  doibt  mectre  fin. 

Item  aussy  ont  esté  déclairez  par  mond.  sieur  le  prevost  Morin  ,  et 
spécifiiez  eu  frauçoys  les  troys  traictés  de  paix  desd.  ambassadeurs  avec 
le  Roy  d'Angleterre;  et  comment  les  grans  princes  et  seigneurs  de  ce 
royaulme  y  sont  obligés  avec  les  villes  nomméez  esd.  contractz ,  avec 
les  considérations  du  personnaige  envoyé  embassadeur  en  Angleterre , 
monsieur  le  président  Brinon,  qui  est  natif  de  ceste  ville  de  Paris,  et 
personnaige  de  preudhommye  et  savoir  tel  que  chacun  scet ,  qui  ne 
vouldroit  pas  le  dommaige  de  la  ville,  aussy  que  ce  qu'il  en  a  fait  a 
esté  veu  et  autorizé  par  Madame  et  le  conseil  du  Roy,  et  vérifié  en  la 
court  de  parlement;  qui  sont  toutes  choses  pour  oster  suspicion  de 
mal  et  dimynucion  contre  Tonneur  et  auctorité  du  Roy  et  de  ceste  ville. 

Lesdits  seigneurs  de  Bryenne  et  Montmorency  retirez ,  a  esté  pro- 
ceddé  à  demander  les  oppinions  et  ont  aucuns  sur  ce  dit  leurs  advis 
et  délibéracion.  Et  a  ce  esté  continué  jusques  à  la  nuyt,  et  pour  Teure 
qui  estoit  tarde,  a  esté  remise  la  reste  des  oppinions  des  assistans  à  de- 
main, heure  d'une  heure  après  midy. 

—  Le  mardy  ensuy vant  xxi'  jour  de  novembre ,  en  lad.  assemblée 
Caicte  aud.  hostel  de  la  ville ,  après  aucunes  dénonciations  faictes  par 
monsieur  Morin,  prevost,  que  l'on  eust  à  faire  silence,  en  prenant  les 
oppinions  des  particul leurs,  meilleure  que  Ton  n'avoit  fait  lejourd'yer, 
et  que  le  négoce  duquel  est  question  se  puisse  traicter  et  parchever 
amyablement,  sans  aucun  murmure,  noyse  ou  irrévérence,  mesme- 
ment  actendu  l'assistance  qui  est  grande  :  a  esté  proceddé  à  demander 
les  advis  et  oppinions  d'aucuns  autres  restans  à  oppiner,  et  continué 
jusques  à  la  nuyt;  et  pour  l'heure  qui  estoit  tarde,  a  esté  remise  l'assi- 
gnation à  demain  heure  d'une  heure  après  mydy. 

—  Mercredy  xxii*  jour  dud.  moys  de  novembre  m.  d.  xxv,  a  esté 
persévéré  à  demander  les  advis  et  oppinions,  et  aucuns  oyes  faisant 

remonstrance  que  la  compaignye  n'estoit  sy  grande  que  les  jours  pré- 
cédens,  a  esté  remonstré  à  la  compaignye  par  monsieur  le  prevost 
Morin,  que  à  luy  ne  aux  eschevins  ne  tient  que  la  compaignye  ne  soyt 
assemblée,  et  qu'ilz  ont  fait  leur  debvoir  de  mander  les  particuliers 
de  ceste  ville,  et  s'il  en  vient  quehjue  faulte  sur  la  ville,  entend  luy 
et  ses  compai gnons  en  avoir  leur  recours  envers  la  court  de  Parlement, 
dont  la  pluspart  est  céans,  et  qu'il  ne  venlt,  ne  entend  obliger  les  ab- 
sens,  mesmes  ceulx  qui  sont  mandez.  A  ceste  cause  a  esté  par  luy  de- 
mandé à  l'assistance  s'ilz  entendent  ou  non  que  les  défaillans  qui  sont 
en  grand  nombre,  soient  présens,  pour  en  dire  leurs  oppinions. 

A  quoy  a  esté  dit  à  vive  voix  qu'il  convient  chacun  y  soit.  Pour 
quoy  a  esté  conclud  que  les  abscens  seront  encores  mandez  sur  peynes 
et  mulctes,  et  de  ce  seront  baillez  mandemens  aux  quarteniers. 

Ce  fait,  par  délibéracion  a  esté  dit  que  les  quartiers  qui  restent,  seront 
appeliez  à  tour  de  roolle;  et  ce  que  dit  est  remonstré  et  conclud,  aucuns 
autres  ont  oppiné  jusques  à  la  fin  d'icelluy  jour. 

—  Du  mardy  xxviii"**  jour  de  novembre  m.  d.  xxv,  ont  esté  ap- 
peliez au  bureau  de  la  ville  les  seize  quarteniers  d'icelle,  et  là  est  venu 
monsieur  le  président  Leviste,  lequel  avoit  requiz  lad.  assemblée, 
disant  qu'il  avoit  eu  lettres  de  Madame  et  d'autres,  et  qu'elle  avoit 
esté  advertie  qu'on  faisoit  difficulté  de  passer  l'obligacion  qu'elle  de- 
mande, pour  doubte  d'encourir  en  perte  et  dommaige;  néantmoings 
ce  n'estoit  ne  fut  oncques  son  intencion ,  mays  que  l'on  advisast  toutes 
les  seurtez  dont  l'on  se  pourroit  adviser  et  ayder,  et  qu'elle  les  bailleroit 
et  feroit  bailler.  Et  a  présentement  moud,  sieur  le  président  fait  au- 
cunes ouvertures  de  seurté ,  les  unes  de ,  oultre  l'obligacion  de  Madame 
et  de  messieurs  les  princes,  de  bailler  pleiges  et  respondens,  gens  nota- 
bles demourans  et  residens  à  Paris  et  es  lieux  voisins  ;  autres  de  retenir 
les  derniers  des  aydes  et  tailles,  et  les  mectre  en  garde  soubz  clefz 
diverses,  dont  les  unes  es  mains  d'aucuns  de  la  court,  autres  es  mains 
du  prevost  des  marchans  et  d'ung  eschevin,  et  autres  es  mains  de  deux 
marchans  telz  qu'ilz  adviseroient ,  et  que  lesd.  deniers  ne  seroient  dé- 
livrez sinon  après  qu'il  apparestroit  à  chacun  terme  du  paiement  fait 
ausd.  Engloix,  et  par  obsteiicion  de  leur  quictance  pour  le  terme,  et 
ainsy  des  autres  termes  ensuyvans.  Et  en  deffault  de  ce ,  les  deniers 
desd.  aydes  et  tailles  seroient  employez  à  faire  ledit  payement;  et  que 
luy  mesmes  et  monsieur  le  président  Guillart  et  autres  se  obligeront  à 
tout  ce  que  dit  est  ;  ce  qu'ilz  ne  feroient  sy  doubteroient  qu'il  y  deust 
avoir  faulte;  et  oultre  que  l'on  s'advise  de  telz  autres  moyens  que  l'on 
vouldra,  et  que  Madame  est  délibérée  d'y  entendre  pour  le  bien  qu'elle 

entend  procedder  de  ceste  paix  ,  et  qu'ilz  le  remonstrent  chacun  aux 
habitans  de  leurs  quartiers.  Et  pour  estre  myeulx  instruictz  de  ce  faire, 
a  esté  baillé  à  chacun  d'entre  eulx  quarteniers  un  double  du  formulaire 
latin  que  lad.  dame  a  envoyé  à  la  ville,  et  qu'elle  requiert  estre  passé 
et  accordé. 

—  Du  samedy  xx"*  jour  de  janvier,  Tan  m.  d.  xxv,  en  l'assemblée 
faicte  au  bureau  de  la  ville,  en  laquelle  se  sont  trouvés  messeigneurs 
le  conte  de  Sainct  Pol ,  monsieur  de  Montmorancy,  monsieur  d'Aix , 
les  conseillers  et  quarteniers  de  la  ville,  et  les  prevost  des  marchans 
et  eschevins  d'icelle.  Par  ledit  seigneur  de  Sainct  Pol  a  esté  dit  que, 
depuis  qu'il  a  esté  en  ceste  ville,  et  qu'il  s'en  est  retourné  en  court. 
Madame  a  esté  advertie  que  l'on  a  fait  difficulté  de  passer  et  accorder 
Tobligacion.  A  esté  par  lui  remonstré  que  l'on  ne  doibt  différer  de 
passer  lad.  obligacion  ;  que  luy  et  monsieur  de  Vendosme  son  frère,  s'il 
estoit  question  que  la  chose  fust  dangereuse,  y  pourroient  avoir  grande 
perte  et  dommaige. 

Par  messieurs  de  Montmorancy  et  d'Aix ,  a  esté  dit  qu'il  ne  reste 
plus  que  ceste  ville,  Tours,  Orléans,  et  quelques  autres  villes,  que 
tous  ne  l'ayent  accordé.  Par  monsieur  le  prevost  Morin ,  a  esté  dit  que 
en  luy  ne  en  messieurs  les  eschevins  n'a  tenu  qu'elle  nayt  esté  accor- 
dée. Ce  fait,  se  sont  lesdits  seigneurs  de  Sainct  Pol ,  d'Aix  et  de  Mont- 
morancy, déparliz  de  lad.  compaignye;  et  ce  fait,  par  mond.  sieur  le 
prevost  Morin ,  a  esté  dit  qu'il  a  esté  fait  ung  gros  injure  à  la  maison 
de  céans  par  aucuns  particuliers  qui  ont  fait  grans  troubles  et  assem- 
blées précédentes.  A  dit  que  pour  mieulx  estre  advertiz ,  l'on  a  publié 
les  contractz  et  obligacions  des  Angloix  en  la  court  de  Parlement ,  et 
depuys  baillez  à  messieurs  les  quarteniers;  pour  quoy  peut-[on]  savoir  et 
avoir  donné  à  entendre  à  ceulx  de  leurs  quartiei-s  ce  qu'elles  contien- 
nent. A  dit  que  à  la  grande  instance  de  messieurs  de  la  Court,  Madame 
s'est  déportée  de  lad.  obligacion ,  et  en  a  apaisé  le  Roy  d'Angleterre  au 
myeulx  qu'elle  a  peu;  et  pour  ce  qu'elle  ne  vouidroit  traicter  le  peupple 
de  Paris,  sinon  par  bonne  amour  et  union ,  et  non  par  force,  requiert 
de  présent  que  le  corps  de  la  ville  se  oblige,  c'est  assavoir  les  prevost 
et  eschevins  pour  lad.  ville;  et  pour  ce  faire  a  envoyé  une  obligacion 
portant  la  forme  en  laquelle  ilz  se  pourront  obliger.  Et  que,  pour  raison 
de  ce.  Madame  baillera  telle  seurté  d'indempnité  que  mestier  sera. 
Lesquelles  lettres  missives  et  obligacion  ont  esté  leues  et  publiées  tant 
en  latin  que  en  françoys;  et  lad.  lecture  faicte  desd.  lettres  missives  et 
formulaire  d'obligacion,  et  les  oppinions  prinses  tant  icelluy  xx*  jour  de 
janvier  que  pareillement  le  mardy  xxuii"  dud.  moys  de  janvier  en- 

suyvant,  et  veues  les  mynuctes  faictes  des  lettres  de  seureté,  tant  par 
monsieur  Morin ,  prevost  des  marchans ,  que  par  autres  depputez  et 
nommez  par  la  compaignye,  avecques  luy  fut  délibéré  et  conclud  les 
jours  dessusd.,  et  semblablement  en  deux  autres  assemblées  de  ce 
faictes,  les  huitiesme  et  dixiesme  jours  de  février,  que  lesd.  mynuctes 
advisées  esd.  assemblées  seroient  ensuyvies,  et  que,  suyvant  icelles,  que 
seroit  fait ,  expédié  et  scellé  lettres  d'icelle  obligacion  telle  qu'elle  est 
contenue  et  insérée  au  long  es  lettres  patentes  commandées  par  mad. 
dame,  et  expédiées  à  Sainct  Just  sur  Lyon ,  le  premier  jour  de  febvrier 
M.  D.  xxv;  desquelles  lettres  et  des  verifficacions  faictes  et  mises  sur 
icelles  la  teneur  s'ensuyt  ; 

«  Loyse,  mère  du  Roy,  duchesse  d'Angoulmois  et  d'Anjou,  comtesse 
du  Maine  et  de  (Jien ,  régente  en  France.  Comme  par  les  traictez  de 
paix  et  obligacions  qui  se  en  sont  ensuy,  leuz ,  publiez  et  enregistrez, 
et  approuvez  en  la  court  de  Parlement,  entre  uoz  ambassadeurs  d'une 
part,  et  les  ambassadeurs  du  Roy  d'Angleterre  d'autre,  ayons  promys 
y  faire  consentir  et  obliger  les  ville  et  cité  de  Paris,  et  pour  ce  faire, 
ayons  envoyé  plusieurs  noz  ambassadeurs  et  depputez  pardevers  noz 
chers  et  bien  amez  les  prevost  des  marchans  et  eschevins  desd.  ville  et 
cité  de  Paris,  avec  lettres  par  lesquelles  leur  ayons  requis  et  com- 
mandé faire  lesd.  accords  et  obligacions,  et  promis  que,  en  ce  faisant, 
leur  seroit  par  nous  faicte  et  baillée  seureté  vallable;  pour  à  quoy  satis- 
faire et  obéir,  lesd.  prevost  des  marchans  et  eschevins,  après  avoir  eu 
l'advis  et  délibéracion  des  conseillers  et  quarteniers  d'icelle  pour  ce 
assemblez ,  auroient  conclud  et  accordé  soubz  et  moyennant  noz  seu- 
retez  et  promesses  déclairéescy  après  leurs  lettres,  desquelles  la  teneur 
s'ensuyt  (i): 

«  Johannes  Morin,  locum  tenens  Bailliviatus  civitatis  Parisiensis  et  Palatii 
ejusdem,  prepositus  mercatorum  dicte  civitatis,  universis  présentes  litteras 
inspecturis  notum  facimus  quôd ,  cum  per  oratores ,  ambassiatores ,  com- 
missarios,  procuratores  et  legatos  ab  illustrissima  domina  christianissimi 
Francorum  régis  et  domini  nostri  génitrice  et  in  Francia  régente,  ad  po- 

(1)  Cette  pièce  tant  désirée  par  la  reine  mère  et  en  vertn  de  laquelle  les  habitants 
de  Paris  garantissaient  l'exécution  du  traité  conclu  avec  Henri  Vlii,  a  déjà  été  impri- 
mée dans  l'histoire  de  Paris  des  PP.  Félibien  et  Lobineau,  t.  III,  p.  583.  Nous  avons 
dû  néanmoins  la  reproduire,  puisqu'elle  est  l'objet  d'une  grande  partie  des  délibéra- 
tions rapportées  dans  notre  document.  On  remarquera  de  notables  changements  entre 
la  rédaction  de  cette  pièce  et  celle  du  premier  formulaire  inséré  ci-dessus,  p.  18. 
Par  exemple,  les  eipressions  cives  et  incolœ  integrum  dictœ  civitatis  corpus  cum 
preposito/acientes,  ont  été  remplacées  ici  par  ces  mots  d'ime  énergie  plus  significa- 
tive :  commune  ac  politicum  civitatis  corpus  facientes;  etc.  etc. 

tentissimum  et  sercnissimum  Angïie  r^gem ,  fidei  protectorein  et  dominum 
Hibernie  transmisses ,  nomine  Illustrissime  regentis ,  pro  christianissimo 
rege  nostro  ejusque  regno  et  dominiis,  fuerit  tractatus  pacis  factus  et  cele- 
bratus  cum  dicto  serenissimo  et  potentissimo  Anglie  rege,  ûdei  protectore, 
pariterque  obligationes  facte  et  contracte  pro  noimullis,  etc.  (1);  super 
quo  arduo  summe  et  magne  importancie  negotio  fecimus ,  predecessorum 
nostrorum  ritus  et  mores  in  talibus  consiietos  insequendo,  consiliarios  et 
alios  ofQciarios  vulgo  appellatos  quarteniersy  solemniter,  ut   moris  est, 
congregari  ;  cum  quibus  nobiscum  insimul  commune  ac  politicum  dicte 
civitatis  corpus  representantibus  et  facientibus ,  habita  matura  et  provida 
deliberatione ,  est  conclusum  dictis  obligationibus  et  promissionibus  per 
dictos  oratores  factis  pro  bono  pacis  satisfaciendum,  et  votis  ac  desidenis 
Illustrissime  domine  régis  matris  Francie  regentis  parendum  et  obediendum 
fore.  Quapropter  nos,  prepositus  et  scabini,  in  domo  nostra  communi ,  sicut 
superius,  etutmorisest,  congregati,  politicum  et  commune  corpus  dicte 
civitatis  représentantes  et  exoptantes  predictam  pacem,  etomnes  et  smgulos 
tractatus  predictos  et  obligationes  exinde  secutas,  de  quibus  lectura ,  pu- 
blicatio  et  approbatio  facta  fuit  in  nobilissima  parlamenti  curia,  sub  data  XX, 
diei  mensis  octobris  ultiino  lapsi,  sponte,  libère  et  non  coacte,  sed  ex  mera 
nostra  voluntate,  raùficamus,  approbamus,  et  in  quantum  in  nobis  est 
confirmamus,  ratos,  gratos  et  acceptes  habemus;   promittimusque   pro 
nobis  et  prepositure  etscabinatus  dicte  civitatis  nomine,  tanquam  politicum 
illius  corpus  représentantes  ,  nos  patrimonium  et  bona  nostra  obligantes , 
quod  omnes  et  singulos  tractatus   et  obligationes  predictas,  per  dictos 
oratores  illustrissime  domine  regentis  (ut  predicitur)  factos  et  conclusos, 
registraios  et  publicatos  in  dicta  curia  Parlamenti ,  curabimus  et  faciemus 
per  dictum  christianissimum  regem   ejusque   matrem  illustrissimam   ac 
eonim  heredes  et  successores  observare  et  perimplere  realiter  et  cum  ef- 
fectu;  et  quod  christianissimus  rex  dominus  noster,  infra  duos  menses  cum 
ad  libertatem  pervenerit,  aut  eo  ante  (quod  Deus  avertat)  ab  bac  vita  de- 
cedente,  heredes  et  successores  sui  infra  duos  menses  à  tempore  quo  pri- 
mum  in  regno  successerint ,  novas  litteras  et  oblifiationes  in  valida  et 
efficaci  forma  conventa  et  concordata  confectas  atque  absolutas,  predicto 
régi  Anglie,  heredibus  et  successoribus  suis,  intra  idem  tempus  tradet  seu 
tradent  aut  tradi  faciet  et  facient  realiter  et  cum  effectu  ;  tactis  sacro- 
sanctis  Evangeliis  jurantes,  etc. 

«  Supplians  et  requérans  lesd.  prévost  et  eschevins,  que  noz  plaisir  et 
vouloir  feussent  et  soient  accorder  lesd.  seuretez  et  leur  en  bailler  pa- 
reilles noz  lettres.  Pour  ce  est-il  que  nous,  ce  que  dit  est  considéré,  par 
Tadvis  et  délibéracion  des  conseils  du  Roy  nostre  très  cher  seigneur  et  fils 
estans  lez  nous,  et  en  usant  tant  de  noz  pouvoir  de  régence  et  par  vertu 

[  il)  Le  reste  de  la  phrase  comme  dans  le  premier  formulaire.  Voy.  ci-dessus,  p.  19. 

et  au  moyen  dMcelluy,  que  en  nostre  propre  et  privé  nom,  et  chacun 
d'iceulx  ;  avons,  par  ces  présentes,  promys  et  promectons  acquitter,  des- 
charger  et  rendre  indempnes ,  lesd.  prévost  des  marchans  et  eschevins 
présens  et  advenir,  habitans,  patrimoine  et  biens  de  lad.  ville  de  Paris, 
desd.  promesses  et  obligacions,  et  de  tout  ce  que  s'en  pourroit  ensuivre, 
sans  ce  que  par  le  moyen  d'icelles  obligacions  ne  pour  cause  ou  occa- 
sion d'icelles,  soient  faictz  en  quelque  manière  que  ce  soit  aucuns  ex- 
ploicz,  exécutions,  actions,  recours  et  poursuyctes  à  rencontre  d'eulx  , 
ne  aussy  aucuns  prestz,  empruntz,  dons,  octoiz ,  apprises  ou  saisies  sur 
eulx ,  ne  en  leurs  biens  queizconques,  de  quelque  qualité  ou  nature 
quMIz  soient.  Et  si  aucunes  impétracions  ou  mandemens  estoient  faictz 
au  contraire ,  dès  à  présent,  comme  dès  lors,  et  dès  lors  comme  de  pré- 
sent, les  avons  réputez  nulz  et  cassez  et  adnullez;  ausquelles  impé- 
tracions ,  soubz  quelques  non  obstances  ou  clauses  dérogantes  que  ce 
soient,  avons  de  nostre  propre  mouvement,  certaine  science,  et  de  nostre 
dicte  auctorité  et  pouvoir  de  régence,  desrogé  et  desrogeons.  Et  si  au- 
cunes lettres  contraires  à  ces  présentes  seuretez ,  contractz  et  conve- 
nances estoient  données,  octroyées  et  expédiées  par  nous,  nostred.  filz 
ou  ses  successeurs,  ne  vouions  et  ne  entendons  que  y  soyt  obtempéré, 
ne  obéy  par  les  cours  de  parlement,  juges,  officiers,  soient  royaulx  ou 
ecclésiastiques ,  ne  autres  ;  mays  leur  inhibons  et  deffendons  de  ce  faire; 
et  que  ce  nonobstant ,  ces  présentes  soyent  à  tousjours  tenues  et  entre- 
tenues effectuelles  ;  et  si  aucuns  exploictz  ou  contrainctes  advenoient  ou 
estoient  faitz  à  quelque  requeste  que  ce  soyt  contre  lesd.  prévost  des 
marchans ,  et  eschevins ,  habitans  et  biens  de  lad.  ville  et  cité  de  Paris, 
promectons  esd.  noms  les  faire  cesser,  lever  et  oster,  et  en  rendre  du 
tout  indempnes  lesd.  prévost  des  marchans,  eschevins,  habitans  et 
biens  de  lad.  ville  de  Paris.  Et  oultre  avons  promis  et  promectons  faire 
bailler  ausd.  prévost  des  marchans  et  eschevins  de  lad.  ville  de  Paris 
par  nostred.  filz,  lettres  de  ratifficacion  et  aussy  desd.  seuretez  et  pro- 
messes pareilles  à  ces  présentes ,  dedans  deux  moys  après  que  le  Roy 
nostred.  seigneur  et  filz  sera  de  retour;  et  ou  (que  Dieu  ne  vueille),  nostred. 
seigneur  et  filz  iroit  de  vie  à  trespas  plus  tost  et  avant  que  ce  faire  et 
bailler  lettres  desd.  seuretez  et  promesses,  les  ferons  faire  et  bailler  à 
son  successeur  à  la  couronne ,  et  par  luy  tenir  et  entretenir  effectuelle- 
ment  le  contenu  en  ces  présentes  ;  lesquelles  avons  promises  et  promec- 
tons en  parolle  de  princesse,  tenir,  et  entretenir,  et  observer  entière- 
ment ;  et  à  ce  avons  soubzmys  et  obligé ,  soubzmectons  et  obligeons , 
par  le  moyen  de  nostred.  auctorité  et  povoir  de  régence ,  tous  et  cha- 
cuns  les  biens  de  nostred.  seigneur  et  filz,  et  aussy  les  nostres  et  qui 

nous  appartiennent ,  et  accordons,  voulions  et  promectons  de  faire  dé- 
créter ,  auctoriser,  esmologer  et  expédier  ces  présentes  par  noz  amez  les 
gens  tenans  le  Parlenoent  de  nostred.  seigneur  et  filz  à  Paris,  gens  de 
ses  comptes  et  de  la  justice  des  aydes,  et  en  faire  bailler  ausd.  prévost 
des  marchans  et  eschevins  lettres  de  décret ,  auctorisacion  et  esmologa- 
cion  et  expédicions,  avecques  jugement  de  tenir  et  entretenir  ef fec- 
tuellement  ces  présentes  seuretez,  pactions ,  promesses  et  convenances. 
Et  pour  ce  faire,  consentir  et  accorder  en  icelluy  nostre  nom,  èsd.  cours 
de  parlement,  des  comptes,  et  aydes,  et  en  chacune  d'icelles,  avons 
constitué  et  constituons  les  procureurs  de  nostred.  seigneur  et  filz  esd. 
noms,  et  chacun  d'iceulx,  et  leur  donnons  et  à  chacun  d'eulx  en  son 
esgard,  mandement  et  povoir  de  ce  faire  en  nostred.  nom,  et  d'y  faire 
les  consentemens ,  accords,  et  tout  ce  que  au  cas  appartiendra;  que 
promectons  comme  dessus ,  et  le  tout  nonobstant  queizconques  ordon- 
nances,  restrinctions ,  mandement  et  autres  choses  à  ce  contraires, 
ausquelles  avons  par  l'advis  et  conseil  que  dessus,  et  en  vertu  de  nostred. 
povoir  et  auctorité  de  régence,  desrogé  et  desrogeons  par  ces  pré- 
sentes; lesquelles,  en  tesmoing  de  ce,  avons  signées  de  nostre  main,  et 
à  icelles  faict  mectre  nostre  scel.  Donné  à  Sainct  Just  sur  Lyon,  le 
premier  jour  de  février,  l'an  m.  d.  xxv.  Loyse. 

Et  sur  le  repli  desd.  lettres  est  escript  ce  qui  s'ensuyt  : 

«  Par  madame  Régente  en  France.  Robertet. 

«  Registrata  Parisius,  in  parlamento ,  audito  procuratore  generali  Ré- 
gis, vicesima  sexta  die  februarii,  anno  Domini  millesimo  quingentesimo 
vicesimo  quinto.  Dutillet. 

«  Registrata  similiter  in  caméra  compotorum  dicti  Domini,  Parisius, 
audito  ejusdem  in  prefata  caméra  procuratore,  anno,  mense  et  die  pre- 
dictis.  Chbvâlieb. 

«Registrata  in  curia  justicie  juvaminum,  audito  procuratore  generali 
régis,  in  eadem  curia,  die  vicesima  septima  mensis  februarii,  anno 
millesimo  quingentesimo  vigesimo  quinto.  Bbinon. 

Signé  Hesselin. 

